“Maalinteydii Ugu Horeysay Ee Liverpool Waan Matagay Laakiin Wixii Uu Igu Sameeyay Jurgen Klopp Ayaa Iiga Xanuun Badneyd” - Radio Risaala: Somali News Online\nHome Ciyaaraha “Maalinteydii Ugu Horeysay Ee Liverpool Waan Matagay Laakiin Wixii Uu Igu Sameeyay...\n“Maalinteydii Ugu Horeysay Ee Liverpool Waan Matagay Laakiin Wixii Uu Igu Sameeyay Jurgen Klopp Ayaa Iiga Xanuun Badneyd”\nAndy Robertson ayaa shaaca ka qaaday inuu matagay maalintiisii ugu horeysay ee Liverpool laakiin waxa uu sheegay inay uga xanuun badneyn hadal uu ku yiri tababare Jurgen Klopp.\nDaafaca bidix ee Scotland ayaa ka soo wareegay kooxda Hull City bishii July 2017, waxaana durbadiiba la geliyay tababar adag oo uu u dulqaadan waayay.\nKlopp iyo shaqaalihiisa tababarka ayaa lagu yaqaanaa inay ciyaartoyda geliyaan tababar adag oo lagu tijaabinayo taam ahaanshahooda ka hor inta uusan xilli ciyaareedka bilaabanin taasoo uu u adkeysan waayay Robertson.\nWuxuu u sheegay barnaamijka Peter Crouch: “Maalintii aan saxiixay waxaa la igu soo wareejiyay garoonka ka dibna waxaa ii bilaabatay howsha.\n“Laakiin waxaan xusuustaa maalintii iigu horeysay waxaan aheyn lix ama todoba sababtoo ah waxay aheyd ka hor bilowga xilli ciyaareedka, Danny Ings ayaa markaas dhaawac ka soo laabtay.\n“Waxaan sameyneynay tababar tijaabo oo ay Jarmalka jecel yihiin taasoo ah inaad orodo intii awoodaada ah.\n“Waxaan la ordayay Danny Ings, waxaana ahaa mid ku xanuunsanaya meel walba. Xaqiiqdii jir ahaan ayaan xanuunsanayay.”\nTababarada ka horeeya xilli ciyaareedka waa kuwa adag iyadoo Liverpool ay ciyaartoydooda ku riixdo wax aysan xamili karin si ay isagu diyaariyaan xilli ciyaareedka madaama ay ciyaaraan kubad raacasho badan.\nRobertson ayaa hadalkiisa raaciyay: “Waxay garoonka tababarka sureen tiirar oo ay tahay inaad gaarto ka hor inta uusan seeriga yeerin, mar walbana waa inaad ka xawaare badan tahay sidii hore.\n“Tijaabadeydii caafimaadka waxay qaadatay labo maalmood sidaasi darteed wax badan ma aanan cunin, sidaasi darteed waxaan ahaan mid aad u daalan.\nNext articleDHAGEYSO: Warka Habeen 8-5-2020


Warshadda Jeermiska Jeermiska & Bacriminta | Shiinaha Soosaarayaasha iyo Bacriminta Sifeeyaha iyo Alaab-qeybiyeyaasha\nSGL Series Steer Sterilizer\nMaaddaama ay tahay xarunta keliya ee R&D ee qalabka jeermiska iyo nadiifinta, SHINVA waa unugga ugu weyn ee qabyo-qoraalka ee heer qaran iyo warshadeed ee qalabka nadiifinta. Haatan SHINVA waa saldhiga ugu weyn ee wax soo saar ee qalabka nadiifinta iyo jeermiska ee adduunka. SHINVA waxay ka gudubtay shahaadada nidaamka tayada ISO9001, CE, ASME iyo nidaamka maaraynta markabka cadaadiska.\nSGL jeermiska guud ee uumiga wuxuu si buuxda u buuxiyaa shuruudaha heerka GMP waxaana si ballaaran loogu adeegsadaa nadiifinta qalabka, dharka nadiifka ah, caag joojiyayaasha, koofiyadaha aluminium, alaabta ceyriinka ah, miirayaasha iyo dhexdhexaad dhaqameedka meelaha injineernimada dawooyinka, caafimaadka iyo caafimaadka, xoolaha sheybaar iyo wixii la mid ah.\nYQG Taxanaha Daawooyinka\nMashiinnada GMP waxaa soo saaray SHINVA sida ku cad GMP-ga oo horay ayey u dhaqi kartaa, u dhaqi kartaa, u dhaqi kartaa una qallajin kartaa alaabada. Nidaamka maydhista waa mid la soo celin karo oo la diiwaangelin karo, sidaas awgeedna awood u leh inuu si buuxda u xalliyo tayada aan degganeyn ee habka gacmo-dhaqashada. Mashiinadan taxanaha ahi waxay la kulmaan shuruudaha FDA iyo EU.\nTaxanaha GD Sterilizer Qalalan Heat\nAaladda jeermiska kuleylka ee qalalan waxaa badanaa loo isticmaalaa nadiifinta waxyaabaha heerkulka sarreeya u adkaysta. Waxay u isticmaashaa hawo kulul oo wareegaysa sidii warbaahin ka shaqeysa nadiifinta iyo hoos u dhigidda jirka waxayna la kulantaa shuruudaha Shiinaha GMP, EU GMP iyo FDA. Maqaallada geli qolka, bilow wareegga jeermiska ka dib, ka dib wareeji marawaxadda, dhuumaha kululeeyaha iyo hawo-qaadeyaasha hawada ayaa ka wada shaqeyn doona kuleylka degdegga ah. Iyada oo gacan ka heleysa marawaxadaha wareegga, hawada kulul ee qallalan waxay ku qulquleysaa qolka iyadoo loo marayo habka heerkulka sare ee u adkeysanaya HEPA waxayna sameysaa socodka hawada oo isku mid ah. Qoyaanka dusha sare ee maqaalka waxaa qaata hawo kulul oo qallalan ka dibna waxaa laga sii daayaa qolka. Marka heerkulka qolku gaaro qiime cayiman, waalka qiiqa waa la xiraa. Hawada kulul ee qallalan waxay ku wareegaysaa qolka. Qaadashada hawada cusub ee goosgooska ah, qolku wuxuu leeyahay cadaadis wanaagsan. Ka dib marka wejiga jeermiska la joojiyo la dhammeeyo, hawo nadiif ah ama biyo qaboojiye ka soo gala tubbada ayaa u furan qaboojinta. Marka heerkulku hoos ugu dhaco qiimaha la dejiyay, waxaa xirma fureyaasha otomaatigga ah, waxaana la siiyaa qaylo-dhaan la maqli karo iyo muuqaal ahaan si loogu muujiyo albaabka furmaya


Dawladaha Khaliijka Oo Cayrinaya Safiirada Lubnaan | Arrimaha Bulshada\nHome News Dawladaha Khaliijka Oo Cayrinaya Safiirada Lubnaan\nBulsha:- Dawladaha Sacuudi Carabiya, Baxrayn iyo Imaaraadka ayaa u yeeray safiirrada Lubnaan ee ku sugan dalalkooda, waxayna udhiibeen warqad cabasho ah oo ay kaga soo horjeedaan hadalkii ka soo yeeray Wasiirka Warfaafinta Lubnaan George qardahi ee ku aadanaa dagaalka Yemen.\nMr Qardahi waxa uu dagaalka Yemen ku tilmaamay mid iska ciyaar ah, isla markaana ay waajib tahay in la joojiyo, waxa uu sidoo kale sheegay in waxa Xuutiyiintu wadaan ay tahay is-difaac ka dhan ah gardarada sucuudiga, kolkaa oo uu wasiirku ka qeyb galyay Barnaamijka “Baarlamaanka Shacabka” oo Isniintii la soo dhaafay soo baxay.\nShalay oo Jimce ahayd, Sacuudi Carabiya ayaa u yeertay safiirkeeda u jooga Lubnaan si ay wada tashi ula yeelato, waxayna sidoo kale ka codsatay safiirka Lubnaan u fadhiya Boqortooyada inuu ku baxo 48 saacadood gudahood.\nWar-saxaafadeedka rasmiga ah ee arrintan la xiriira ayaa lagu sheegay in dawladda Sucuudigu “ay ku dhawaaqday inay u yeeranayso safiirka u jooga Lubnaan, si ay wada tashi ula yeeshaan, iyo inuu dalka kaga dhoofo safiirka Jamhuuriyadda Lubnaan u fadhiya Riyad, 48 saacadood ee soo socda.”\nSidoo kale boqortooyada ayaa go’aansatay in ay “joojiso dhammaan wax soo saarka Lubnaan ee loosoo dhoofiyo sucuudiga, tallaabooyinka kale oo dhowr ah ayaan qaadi doonaa si aan ugaarno yoolkeena, ayaa lagu yiri bayaanka boqortooyada, Dowladda Sacuudiga waxay sidoo kale xaqiijisay inay muwaadiniinteeda ka mamnuuciday usafridfa Lubnaan, sababo amni dartood.\nMaamulka warbaahinta MBC Group oo sucuudiga laga leeyahay ayaa albaabada isugu dhuftay dhammaan xafiisyadooda Lubnaan sida uu sheegay wargeyska “Okaz” waxaana loo arkay talaab dheeri ah oo ka dhan ah Beirut.\nDhankeeda, Wasaaradda Arrimaha Dibedda ee Baxrayn waxay ka dalbatay, shalay oo Jimce ahayd, Safiirka Lubnaan ee Manaama, inuu Boqortooyada uga baxo 48 saacadood gudahood, Wasaaradda Arrimaha Dibadda ee baxreyn ayaa bayaan ay soo saartay ku sheegtay in go’aankeeda uu ku soo beegmayo “iyadoo la eegayo silsilado hadalo aan la aqbali Karin oo gef ah iyo mawqifyo ay saraakiisha Lubnaan soo saareen muddooyinkii u dambeeyay.”\nDhinaceeda dawladda Imaaraatka Carabta ayaa si kulul u cambaareesay hadalkii ka soo yeeray Wasiirka Warfaafinta Lubnaan ee ku aadanaa Isbaheysiga Carabta ee uu Hogaamiyo Sacuudiga ee Yemen kawada hawlgalka military, Wasaaradda Arrimaha Dibadda Imaaraadka Carabta ayaa hadalka wasiirka kutilmaantay mid meel ka dhac ku ah wadamada isbahaysiga ee taageeray sharcinimada dawladda Yemen”.


Ciidamadii cirka Soomaaliya ‘oo dib loo soo celinayo’ | Arrimaha Bulshada\nHome News Ciidamadii cirka Soomaaliya ‘oo dib loo soo celinayo’\nCiidamadii cirka Soomaaliya ‘oo dib loo soo celinayo’\nBulsha:-Taliyaha Ciidamada Cirka Soomaaliya Sarreeya Guuto Maxamuud Sheekh Cali Maxamuud (Dable Beylood) kursi diyaaradeed oo uu ku fariisto waxaa u dambeysay March 1978-kii xilligii uu duuliya ka ahaa diyaarad Miig ah.\nCiiadamada Cirka Soomaaliya wuxuu ka tirsanaa in ka badan 50 sano. Dalka Soomaaliya oo haatan dagaal kula jira Ururka Al-Shabaab malaha diyaarad dagaal oo dowladdu ay kooxdaas kula dagaalanto.\nBalse dalal ku yaalla Bariga Afrika iyo saaxibbada Mareykanka iyo Midowga Afrika ayaa mararka qaar Soomaaliya ka caawiya howlgallada dhinaca cirka ah.\nDadaallada dib u soo celinta Ciidamada Cirka Soomaaliya\nWaxaa socda dadaal dib loogu soo celinayo ciidamadii cirka ee Soomaaliya oo 30 sano ka hor burburay, balse waxaa jira caqabado hortaagan.\nCaqabadahaasi oo ay ka mid yihiin cunaqabateyn dhinaca hubka oo Qaramada Midoobay ay saartay oo aan Soomaaliya laga qaadin, waddanka oo aan weli ka soo kaban dagaalkii sokeeye, Soomaaliya oo aan weli yeelan dhaqaale ku filan oo hubka ay doonto ay ku soo iibsan karto iyo amniga waddanka oo ay dowladda si buuxda gacanta uga hayn.\nTaliye Maxamuud Sheekh waa 75-sano jir waxuu hoggaamiyaa ciidamada cirka Soomaaliya waxuuna rajeeynayaa in ciidamada Mareykanka ay Soomaaliya ka caawiyaan sidii ay dib ugu dhisan lahayd ciidamadeeda cirka, iyada oo markii hore ahayd kuwa ugu awoodda badan Geeska Afrika.\n“Ciidamada Cirka Mareykanka waxaan la billaawnay iskaashi. Wixii hadda ka hor iskaashi maanan laheyn,” ayuu yiri Maxamuud oo ka qeybgalay shir ay yeesheen taliyeyaasha ciidamada Afrika oo ka dhacay magaalada Kigali.\n“Diyaarad, Duuliye iyo farsamo-yaqaan intaba ma haysanno, balse waxaan sugeynaa saldhigyada oo keli ah,” ayuu intaasi ku daray.\nCiidanka Cirka Soomaaliya oo la aasaasay 1954-kii ayaa mar ku faani jiray lahaanshaha diyaaradaha dagaalka ee MiG-17 iyo MiG-21. Dagaalkii ay Soomaaliya la gashay Itoobiya 1977-kii oo ay taageereysay Midowgi Soofiyeeti iyo dagaalladii Sokeeya ee dalka ka qarxay, waxay sababeen inay kala tagaan ciidamada cirka, wixii ka dambeeyey 1991-kii.\nUrurka Al-Shabaab ayaa wixii ka dambeeyey 2,000 billaabay inuu khatar ku noqdo dowladihii taagta yaraa iyo shacabka Soomaaliyeed. Ciidanka Cirka ee Sooaamliya ayaa dib loo dhisay sanadkii 2015-kii.\nTaliye Maxamuud wuxuu sheegay in Ciidamada Cirka Mareykanka diyaaradahooda duuliyaha leh iyo kuwa aan duuliyaha laheyn ee ay ilaalada iyo sirdoonka u adeegsadaan ay isticmaalaan saldhigga ciidamada cirka ee Ballidoogle oo Muqdisho kaga beegan Waqooyi Galbeed.\nHowlgallaada la dagaallanka aragagxisada ee Mareykanka ayaa hakad ku yimid wixii ka dambeeyey markii uu Trump bishii January 2021-ka amar ku bixiyay iney gabi ahaanba ciidamadooda ku sugan Soomaaliya ay ka soo baxaan.\nMareykankana BalliDoogle wuxuu u isticmaalaa howlgallada ciidamada gaarka ah iyo tababarrada uu siiyo guutada Danab ee ka tirsan ciidamada xoogga dalka ee Soomaaliya.\nTaliska Mareykanka ee Afrika ee AFRICOM ayaa ka gaabsaday iney ka jawabaan su’aasha laga weydiiyey iskaashiga sirdoonka iyo mustaqbalka waxa u qorsheysan ee ay doonayaan iney la qabtaan ciidamada cirka Soomaaliya, balse waxay hoosta ka xariiqeen sida ay Mareykanka uga go’an tahay xaqiijinta amniga Gobolka.\n“Howlgallada ma aysan joojin, balse waxay yareeyeen tirada dadka, waxayna joojiyeen tababarrada ay siiyaan ciidamada gaarka ah, haddana marweliba duullimaadyo wey sameeyaan,” ayuu yiri taliyaha ciidamada cirka Soomaaliya Maxamuud Sheekh.\nTaliyuhu wuxuu intaa ku daray ciidamada Mareykanka inay hadda Muqdisho dib ugu soo laabteen, iskashiga dhinaca ciidamada cirkana uu si cusub u billaawday. Wxuuuna sheegay inuu rajeynayo Mareykanka inuu ciidamada cirka Soomaaliya uu ka caawiyo dhanka tabbarradda ugu dambeyntina uu ugu deeqo diyaaradaha qumaatiga u kaca iyo kuwa xamuulka.\n“Waxa ugu horreeya ee aan ka dooneyno ayaa wuxuu yahay iney noo tababaraan duuliyeyaal, farsamo yaqaanno, shaqaalaha hagista hawada, ku wa diyaaradaha cillad bixiya,” ayuu yiri.\n“Diyaaradaha xamuulka oo ay helaan ciidamada cirka Soomaliya waxay gacan ka geysaneysaa iney ka qayb qaataan daabulka ciidamada iyo gurmadka masiibooyinka dabiiciga ah.”\nTaliye Maxamuud weli wuxuu ku labbisan yahay tuuta buluug ah oo ay ka muuqato astaanta ciidamada cirka Soomaalia iyo caleemo dahab ah oo darajadiisa muujineyso, wuxuuna rajeynayaa in mar aan dhaaereyn uu arko ciidamada cirka Soomaaliya oo si buuxda u soo noqdo si ammaanka dalkiisa hooyo uu u noqdo mid la isku halleyn karo.\n“Diyaarado haddii aad haysato, waad garaneysaa sida aad ula dagaallameysid Al-Shabaab,” ayuu yiri.\n“Al-Shabaab cirka iyo dhulkaba markaad kula dagaallanto muddo gaaban ayaad ku tirtiri kartaa, balse wax walba eber ayaan ka soo billaabeynaa. Waxaan dooneynaa wax walba inaan hoos ka soo dhisno. Marka wax kasta oo aan helno innagu kaalmo ayey noo tahay,” ayuu yiri Taliyaha Ciidamada cirka Soomaaliya Sarreeya Guuto Maxamed Sheekh Cali Maxamuud (Dable Beylood).\nCiidamada Soomaaliya, Mareykanka marka laga reebo waxay iskaashi dhinaca ciidamada cirka ah oo looga gol leeyahay dib u soo celinta ciidamada cirka Soomaaliya iyo hubkooda ay Soomaaliya la gashay dalka Pakistan.\nDib u milicsiga Ciidamada Cirka Soomaaliya\nCiidamada Cirka Soomaaliya oo la aasaasay wixii ka dambeeyey markii ay Soomaaliya xorriyadda qaadatay 1960-kii si la mid ah ciidamada cirka ee caalamka ka jira waxay mas’uul ka yihiin ilaalinta cirka iyo dhulka dalka Soomaaliya. Xorriyadda ka hor intii u dhaxeysay 1954-1960-kii waxaa loogu yeeri jiray Ciidanka Hawada Soomaliya (SAC), xorriyadda kaddibna waxaa magacaasi loo baddalay Ciidamada Cirka Soomaaliya (SAF).\nCiidanka cirka ee Soomaaliya oo wakhti ahaa kuwa ugu awoodda badan Geeska Afrika ayaa burburiay wixi ka dambeeyey 1990-kii marki ay dagaalladasokeeye ka dhaceen dalka Soomaaliya.\nHoggaanka ciidanka Soomaaliyana burburka ka hor waxaa gacanta ku hayey duuliyihii ugu horreeeyey Cali Mataan Xaashi.\nCiidamada Cirka Soomaaliyana waxay ku hubeysnaayeen diyaarado isugu jira kuwa dagaalka (oo miig (80) iyo diyaaradaha qumaatiga u kaca (17) ka kooban), diyaaradaha xamuulka iyo kuwa tababarrada loogu talo galay (30).\nDiyaaradah dagaalka ay ku hubeysnaayeen ciidamada cirka ee Soomaaliya wixi ka horreeyey 1991-kii waxaa sameeyey dalalka Mareykanka, Midowgii Sofiyeet, Talyaaniga iyo Shiinaha.


Madaxda dowlad goboleedyada Jubbaland iyo Galmudug oo kawada hadlay arrimo la xiriira doorashooyinka | HalQaran.com\nHome Warar Xiiso Leh Madaxda dowlad goboleedyada Jubbaland iyo Galmudug oo kawada hadlay arrimo la xiriira...\nMuqdisho (Halqaran.com) – Madaxweynaha Dowlad Goboleedka Jubaland, Mudane Axmed Maxamed Islaam (Axmed Madoobe) oo ku sugan Magaalada Muqdisho ayaa kulan gaar ah la qaatay Madaxweynaha dowlad goboleedka Galmudug Axmed Cabdi Kaariye (Qooqqoor).\nLabadan mas’uul ayaa kulanka uga wada hadlay xaalada siyaasadeed ee dalka iyo arrimaha la xiriira Doorashooyinka 2020/2021 oo labaduba ay u joogaan Magaalada Muqdisho ee Caasimadda Soomaaliya.\nSidoo kale, Kulanka ayaa labada madaxweyne waxaa ay uga hadleen sidoo labada dowlad goboleed ay u yeelan lahaayeen iskaashi dhinac walba ah, si ay u noqdaan laba maamul oo wadashaqeyn rasmi ah dhexmarta.\nWaxaa magaalada Muqdisho 24-kii Saac ee la soo dhaafay ka dhacayay kulamo siyaasadeed oo la xiriira arrimaha doorashooyinka, kaas oo ay yeelanayeen Madaxda Dowlad goboleedyada iyo Siyaasiyiinta mucaaradka.\narrimo la xiriira doorashooyinka


Cabdi Qeybdiid: Puntland waxey dhaqaale siisaa koox dumarka kufsada iyo burcad – Mareeg.com somalia, World News and Opinion.\n8th October 2014 A warsame Af Soomaali 0\nMareeg.com: Madaxweynaha maamulka Galmudug Cabdi Qeybdiid ayaa ku eedeeyey maamulka Puntland inuu dhaqaale ku bixinayo sidii loo fashilin lahaa maamulka la doonayo in loo dhiso deegaanada gobollada dhexe ee dalka, gaar ahaan Mudug iyo Galgaduud.\nCabdi Qeybdiid oo shalay hadal ka jeediyey magaalada Dhuusamareeb oo uu booqasho ku tegay ayaa carabka ku adkeeyey in maamulkaas dhaqaale siinayo kooxo uu wax magarato ku tilmaamay oo kasoo jeeda gobollada Dhexe.\nSidoo kale, wuxuu Qeybdiid sheegay in Puntland dhaqaale siineyso burcadda isbaarooyinka dhigata iyo kuwa dumarka kufsada sida uu hadalka u dhigay.\n“Maamulka Puntland wuxuu caqralad ku yahay dhismaha maamulka gobollada dhexe, wuxuu lacag ku bixinayaa kooxo wax-magarato ah oo inaga naga mid ah iyo kooxaha jidadka taagan iyo kuwa dumarka kufsada” ayuu yiri Cabdi Qeybdiid.\nCabdi Qeydiid ayaa ku doodaya in Puntland dooneyso iney gobolada dhexe ku calaameyso goob aan amaan ka jirin “Puntland waxey been abuur ka sheegeysaa gobollada dhexe, waxey dooneysaa iney ka dhigto meel aan nabadgelyo ka jirin” ayuu sidoo kale yiri Qeybdiid.\nDhanka kale, Cabdi Qeybdiid ayaa dowladda Soomaaliya ku dhaliilay ineysan la wareegin dekedda Boosaaso, isagoo tilmaamay in dhaqaalaha kazoo baxa halkaas lagu waxyeeleeyo oo loogu xoog sheegto dadka ku dhaqan gobollada dhexe sida uu yiri.\nWuxuu tilmaamay Cabdi Qeybdiid in Puntland oo gaar u heysata waxa ay leedahay, hadana loogu daro wax dheraad ah, wuxuuna dowladda federaalka ah ku eedeeyey ineyan arrintaas wax ka qaban.\nMaamulada Puntland iyo Galmudug ayaa dhawaan isku maandhaafay garoon cusub oo dhawan laga dhisay koonfurta Gaalkacyo, kaasoo maamulka Puntland diyaaradaha uga digay iney kazoo degaan.


Mareykanka oo ballan-qaad cusub u sameeyey DF - Caasimada Online\nHome Warar Mareykanka oo ballan-qaad cusub u sameeyey DF\nMareykanka oo ballan-qaad cusub u sameeyey DF\nMuqdisho ( Caasimada Online) – Dowladda Mareykanka ayaa shaaca ka qaaday inay xoojineyso taageerada ay siiso Soomaaliya, iyada oo ballan qaad horleh u sameysay dowladda federaalka Soomaaliya.\nWaaxda cadaalada Mareykanka ayaa bayaan ay soo saartay ku sheegtay inay Soomaaliya ka caawineyso nidaamka Garsoorka, si loo helo garsoor’ si u hufan ugu shaqeeyo dadka Soomaaliyeed.\nMareykanka ayaa sheegay inay muhiim tahay in sare loo qaado adeegga garsoorka ee dalka, maadaama aysan shacabka Soomaaliyeed waqti dheer helin garsoor iyo cadaalad la’isku haleen karo.\n“Mareykanka wuxuu ka caawinayaa Soomaaliya in ay ka dhigto nidaamkeeda garsoor mid wax ku ool ah oo loogu adeego shacabka Soomaaliyeed oo waqti dheer aan helin garsoor la isku halayn karo,” ayaa lagu yiri qoraal kasoo baxay waaxda cadaaladda ee wadanka Mareykanka.\nSidoo kale waaxda cadaalada Mareykanka ayaa tilmaamtay inay xooga saari doonto sidii loo mideyn lahaa dhammaan hay’adaha garsoorka dalka, gaar ahaan dowladda dhexe iyo dowlad goboleedyada ka jira Soomaaliya.\n“Sidii loo mideyn lahaa ku dhaqanka shuruucda ee hay’addaha garsoorka hoostaga Dowladda Faderaalka iyo Dowladaha Xubnaha ka ah Federaalka”, ayaa markale lagu yiri qoraalka.\nSi kastaba Mareykanka ayaa horey Soomaaliya uga taageerayey dhinacyada siyaasadda, dhaqaalaha, waxbarashada iyo sidoo kale ammaanka dalka.


Itoobiya oo ku jirta isku daygii ugu danbeeyay ee lagu hakin lahaa doorashada J/lad - Muqdisho Online. Caasimada Muqdisho\nHome Wararka Itoobiya oo ku jirta isku daygii ugu danbeeyay ee lagu hakin lahaa...\nItoobiya oo ku jirta isku daygii ugu danbeeyay ee lagu hakin lahaa doorashada J/lad\nIyada oo uu maalintii shalay ahayd uu magalaada Muqdisho ku soo laabtay agaasime ku xigeenka hay’ada NISA Fahad Yasin oo in mudo ah soo joogay magalaada Addis Ababa ayaa waxa safakiisii shalay ku wehliyay saraakiil ka socotay sirdoonka dalka Itoobiya.\nSida loo xaqiijiyay MOL Saraakiishaan oo uu wehliyo safiirka Itoobiya ee Soomaaliya Jamaludin Mustafa ayaa habeenkii xalay ahaa waxa ay kulan albaabada u xiran yihiin kula yeesheen Villa Soomaaliya Farmaajo, Kheyre iyo Fahad iyada oo laga arinsanaayay sidii looga hortagi lahaa doorashada Madaxweynaha Jubbaland.\nMOL wali uma suuragalin in ay hesho go’anadii xalay ka soo baxay shirkii Villa Soomaaliya. Dhanka kale Saraakiishii xalay ka qaybgashay kulankaa ayaa saakay u safatay magaalada Kismaayo, iyadoo warar kala duwan uu ka soo baxayo socdaalkooda.\nSaraakiishaan ayaa la filayaa in ay kulamo la yeelan doonaan Madaxda Jubbaland, waxaana arrinta ugu weyn socdaalkooda uu yahay doorashada Jubbaland iyo sidii culeys u saari laahaayeen Axmed Madoobe.\nMadaxweyne Farmaajo ayaa ay ka go’an tahay in uu ka horyimado doorashada Madaxweyne Axmad Madoobe. Waxa uu horay isugu dayay in uu dagaal ka abuuro deegaanka Jubbaland si doorashada u baaqato.\nWixii ka soo baxo safarka sirdoonka Itoobiya ee Kismaanyo gadaal ayaa idinkaga soo sheegi doonaa


Sida dhakhso leh oo waxtar leh loo lumiyo baruurta caloosha | Ragga Caqliga leh\nSida si dhakhso ah oo waxtar leh loo lumiyo dufanka caloosha\nAlicia tomero | | Daryeelka shaqsiyeed, Ku habboon, Fitness\nHaddii aad go'aansatay inaad qaab yeelato oo aad jeclaan lahayd inaad hagaajiso muuqaalkaaga, waxaan soo jeedinaynaa tabaha ugu fiican iyo siyaabaha loo awoodo inaad lumiso baruurta caloosha. Waa in la garwaaqsadaa inay tahay meel aad isku khilaafsan iyo dad badan Way ku adag tahay inay qaybtani miisaanka ka yaraadaan. Ma jiraan wax aan suurtogal ahayn, inkasta oo ay tahay inaad ahaato mid macquul ah, gebi ahaanba ka saar dufanka meesha ku yaal gebi ahaanba waa hawl ku bixi doonta dadaal badan, laakiin waa inaad isku daydaa.\nQaybta caloosha ayaa ka mid ah meelaha ugu adag in la tirtiro, mid ka mid ah kuwa loogu neceb yahay, oo ay rag badani ogaadaan. Dumarka ayaa sidoo kale ka baaraandegaya dhinacaas, ha ahaato duruufo hormoon ah ama sababtoo ah waxay soo mareen uur. Laakiin waxaa jira talooyin wax ku ool ah iyo tabaha ku caawin kara.\n1 Sida miisaanka loo dhimo si waxtar leh\n2 Xeelado lagu lumiyo baruurta caloosha\n2.1 Cun cuntooyin badan oo fiber iyo borotiin ah\n2.2 Inaadan khamri cabbin\n2.3 Liin biyo ku cab\n2.4 Jimicsi jimicsi\nSida miisaanka loo dhimo si waxtar leh\nSi aad u bilowdo rabitaanka inaad lumiso baruurta caloosha waa inaad bilowdaa luminta kuwa dheeraadka ah. Waxaan ku bilaabi doonaa ogaanshaha qaab nololeedkeena iyo xisaabinta dheef -shiid kiimikaadkeena asalka ah. Halkaan waxaan ka abuuri doonnaa cunto kalori noo gaar ah si aan u yareyno kalooriyada aan cunno. Tallaabada labaad waxay noqon doontaa in la caawiyo samaynta kharash kalori oo sarreeya oo ku salaysan jimicsiyada wadnaha iyo tabobar xoog si loo helo cufnaanta muruqa.\nSi loo xisaabiyo dheef -shiid kiimikaadka asaasiga ah ayaan ku xisaabin doonaa qaacidooyinkan xisaabeed waxaa abuuray Harris Benedict, Natiijada isla'egtan ayaa ah kalooriyada jidhkaagu u baahan yahay maalin kasta:\nHombre = (10 x miisaanka kg) + (6.25 × dherer ahaan cm) - (5 × da'da sanadaha) + 5\nHaweeney = (10 x miisaanka kg) + (6.25 × dherer ahaan cm) - (5 × sano sanado) - 161\nXeelado lagu lumiyo baruurta caloosha\nMarka hore, ku bilow adoo yareynaya kaloriinteena qaadashada xad dhaafka ah iyo abuuro yaraanta kalooriga. Haddii aan jecelnahay inaan wax badan cunno inta u dhexeysa cuntooyinka, waa inaan baabi'innaa dhammaan macmacaankaas, cunto fudud ama cabitaannada fudud ee ku daraya kaloriyo aanan u baahnayn.\nCun cuntooyin badan oo fiber iyo borotiin ah\nWaannu isla garannay taas cuntooyinka hodanka ku ah karbohaydraytyada waa in la isku dayo in la yareeyo ee cuntadeena. Waxaa jira dad ku wareejinaya karbohaydraytyadaan dufan jidhkooda ku jira, sidoo kale waxay diiradda saaraan meelaha sida miskaha iyo caloosha. Sonkorta waa in sidoo kale la tirtiraa ee cuntada, maadaama kartideeda kalooriga loo rogay dufan.\nSi loo yareeyo hammigaas oo dhan waxaad ku beddeli kartaa dhammaan cuntooyinkaan coo leh xaddi badan oo borotiin ah. Barootiinnadu waxay gacan ka geystaan xakamaynta rabitaanka cuntada oo in yar ayay na qancin doonaan. Cuntooyinka hodanka ku ah fiber waxay kaloo caawiyaan yareynta gaajada waana laga heli karaa cuntooyinka oo dhan, miraha, khudaarta iyo digirta. Kordhinta 10 garaam oo fiber ah Cunnadeena maalinlaha ah waxaan ku yareyn karnaa ilaa 3,5 boqolkiiba dufanka jirka. Qaadashada lagu taliyey ee kormeerkan ayaa noqon doonta 20 ilaa 35 garaam maalintii.\nInaadan khamri cabbin\nWaan ognahay in ka fogaanshaheeda isticmaalka ay adag tahay, laakiin waa inaan u qaadannaa khamriga wuxuu jidhka ku daraa kalooriyo badan oo aan loo baahnayn iyo gaar ahaan haddii lagu qaado cabitaanno hodan ku ah. Waa in iska ilaali dhammaan kalooriyada madhan oo sidaas ayaan beerkayaga ku caawin doonaa. Waxa caadiga ah waxay noqon doontaa in hal cabitaan oo khamri ah maalintii la siiyo dumarka iyo laba cabitaan oo ragga ah.\nLiin biyo ku cab\nTani ayaa kaa caawin doona si uun si loo yareeyo kaydka dufanka. Waxaa lagu muujiyay daraasadaha qaarkood in cabitaanka biyaha liin dhanaanta ay gacan ka geystaan hagaajinta dheef -shiid kiimikaadka iyo yaraynta rabitaanka cuntada. Waxaa fiican inaad qaadato subaxdii calool madhan. Waxaad fiirin doontaa sida ay gacan uga geysaneyso in dheefshiidka dhammaan cuntooyinka aan cunno aad uga sii fiicnaado oo beerka sumoobo si uu si aad u fiican u shaqeeyo.\nIsboortigu waa beddel kale oo lagu dhimi karo dhexda. Isku darka ugu fiican waa samee xoogaa cardio weheliso jimicsi gaar ah oo loogu talagalay abs. In kasta oo aanad diirada saarin kaadhka kaliya, maadaama aad ku qaadan karto 20 daqiiqo kor u qaadista culeyska oo aad ka caawiso yareynta dufanka caloosha.\nWaxaa ka mid ah laylisyada aad ku dhaqmi karto, aad bay waxtar u leedahay saxanka isometric. Waa dhaqan la samayn karo iyadoo la adeegsanayo xoog lana yareeyo xanuunka dhabarka ama dhaawaca. Waxa muhiimka ahi waa in la adkeeyo qaybta caloosha oo la sameeyo taxane ah 30 illaa 45 sekan.\nLayli fadhi-ku-fadhiyo leh lugo kor u qaadid sidoo kale waa hab kale oo aan gadaal loogu cadaadin Waxaa la samayn doonaa iyada oo jidhka dhabarka u jiifa, gacmuhu ay taageeraan oo jimicsiyo kala duwan lugaha ku sameeyaan, iyada oo aan dhulka la taaban.\nJimicsiyada kale ee aan ku talin karno waa sida loo sameeyo caloosha hooseah qasab ah ama isometric. Haddii aad xiisaynayso, waxaad sidoo kale baari kartaa sida samaynta fadhiyada si sax ah oo raac jadwalka joogtada ah si aadan u dhaafin garaac oo aad si fiican u aragto natiijooyinka. Maskaxda ku hay taas waa inaad joogto noqotaa Si aad u awooddo inaad aragto hadafkaaga, marka hore had iyo jeer way adag tahay inaad la qabsato laakiin qiyaastii 12 ilaa 14 maalmood waxaad bilaabi doontaa inaad aragto natiijooyin waxayna kugu dhiirri -gelinaysaa inaad hore u sii socoto.\nWadada buuxda ee maqaalka: Ragga Stylish » Daryeelka shaqsiyeed » Sida si dhakhso ah oo waxtar leh loo lumiyo dufanka caloosha\nWaa maxay midabada ugu raaxaysiga badan marka la labbisto nin


Bilaw - Sprachschule Dialog\nWax dheeri ah baro oo habee\nDialog Sprachschule. Wada hadal uun baa luuqaddu ku nooshahay.\nMidigta badhtamaha magaalada Karlsruhe, Sprachschule Dialog ee BAMF-la aqoonsan yahay ayaa ku yaal Kaiserstraße oo leh laba xarumood oo tababar oo waasac ah, labadaba Europaplatz iyo Kaiserplatz. In ka badan 30 sano oo waayo -aragnimo u leh qabashada koorsooyinka Jarmalka iyo koorsooyinka is -dhexgalka, waxaan ku baraynaa luuqadda Jarmalka si karti leh maxaa yeelay waxaan dooneynaa inaad awood u yeelatid inaad si kalsooni iyo kalsooni leh ula xiriirto dadka kale ee Jarmalka. Si loo helo nolol wanaagsan, mid gaar ahaaneed iyo mid xirfadeed labadaba. Wac 0721 - 130 59 57 ama nagu soo booqo xarunta Kaiserstr. 186. Waan ku faraxsanahay inaan ku caawino.\nMadadaalada waxbaridda - macallimiin leh qalbi iyo nafba waa soo dhoweynayaan.\nMa waxaad tahay macallin wax ku ool ah afka Jarmalka oo leh oggolaanshaha iyo shahaadooyinka habboon? Miyaad ka soocan tahay shaqadaada go'aanka leh ee ardayda iyo kartida dhaqamada kala duwan? Haddii aad xiisaynayso inaad nala barato koorso Jarmal ah, markaa si fudud nala soo xiriir!\nWaxaan kuu joognaa adiga! Kooxda DIALOG.\nAnnaga waxaad ku jirtaa gacmo wanaagsan oo had iyo jeer si fiican ayaa lagula talinayaa. Iyada oo xirfadahayaga laga soo qaatay barbaarinta, aragti ahaan la dabaqay Sociology, luqadaha iyo naqshadeynta & suuqgeynta, waxaan ku qaabaynnaa maalmaha dugsigaaga faham iyo u damqasho xaaladdaada.\nMacluumaad ku qoran luqado kala duwan\nAkhri waxa ay dhaheen ardayda qalin jabisay:\nWaxaan ku qaatay koorsada Jarmalka A2-B1 wadahadal waxaan khibrad fiican u lahaa dugsiga. Waxaad leedahay shaqaale fiican oo waxtar leh. Waxaan kaliya ku talin karaa dugsiga.\nWaxaan aaday dugsiga luqadda Dialog si aan xaaskayga uga diiwaan geliyo koorsada Jarmalka. Waxa nalagu qaabilay si kalgacal leh iyo jawaabaha su’aal kasta iyo madmadow, ma odhan karo tan dugsiyada kale. Waxaan kula talinaynaa dugsiga kalsooni weyn. Xaaskeyga aad bay ugu faraxsan tahay oo ku qanacsan tahay koorsada Jarmalka.\nMarkii aan bilaabay iskuulka kuma aanan hadli karin eray Jarmal ah. Maanta, waxaan u mahadcelinayaa xirfadda macalimiinta iyo shaqaalaha dugsiga, waxaan awoodaa inaan ku shaqeeyo Jarmal.\nMacalimiinta waa mid gaar ah oo wax walba si faahfaahsan ayay iigu sharraxday. Macalin aad u tixgelin iyo fahan badan. Xoghaynta iyo madaxduba waa isfahan. Waan ku qanacsanahay waana dugsi luuqadeed oo aan ku talin karo.\nWanaagsan: isgaarsiinta, xirfadda, tayada "Dialog" waa koorsadaydii koowaad ee luqadda ee Jarmalka !!! Anigoo kaashanaya macallimiintan, waxaan ka adkaaday cabsidii aan ka qabay barashada luqad cusub, oo aad uga adag. Waad ku mahadsan tahay samirkaaga! Waxaan kuu rajaynayaa guul kasta iyo arday badan oo dadaal badan!\nWaxaan wax ku bartay Dialog Schule oo aan ku baasay imtixaankii. Waxaan dareemay raaxo badan dugsigan oo aan la kulmay dad badan oo wanaagsan, laga bilaabo xoghayaha ilaa macalinka. Waxaan kula talinayaa dugsiga qof kasta oo raba inuu barto Jarmal oo isku mar dareemo guriga. Waad ku mahadsan tahay wax walba.


Xeerka iyo Xigmadda Shiribka” Q30AAD W/Q/ Xasan Cabdulle Calasow “Shiribmaal” | Laashin iyo Hal-abuur\nXeerka iyo Xigmadda Shiribka” Q30AAD W/Q/ Xasan Cabdulle Calasow “Shiribmaal”\nQaybtaan oo ah tii ugu dambaysay ee aan kusoo afxiri doono Xeerka iyo Xigmadda Shiribka. oo muddo sannad ah taxane noo ahaa, kuna soo bixi jiray Mareegta Laashin.com waxan kusoo gaabinayaa qoraalkii dhexda ahaa ee aan uga faalloonayay Shiribyada Laashin: Macallin Xasan Maxamuud Maxamad “Macallin Filadheere” (A.U.N.).\nShiribkaan waxa la yiraa: “Alif-Ya” wuxuuna ahaa shirib ay ku tartameen Macallin Xasan Filadheere (A.U.N.). Iyo laashin jaalkiis ah oo ay goob wada joogeen ayaa si loo kala saaro, labada laashin loona ogaado kan ku horreeya suugaanta. Waxay joogeen Gole shiribeed aroos ah, sidaa darteed waxa lagu heshiisay: in laashinka koobaad bixiyo shiribka hore laashinka dambana bixiyo shirib la ujeeddo ah oo ka dul dhashay. Inkastoo shiribkii oo dhan aanan wada hayn haddana wuxuu u dhacay habkaan:\n“Haddow guraa amow gurdaa\nGaadaarta gacantuugu haay,\nAmase guryantooy ahaaw\nGaad ha kugu garuuf dhabee.\nHabaru yay ku haatinoo\nHaanya horaad huruu dhameey,\nAma mid haanahaan qabnaa\nHerti la soo hagoog xummaaw.\nShirib habkaas u baxay ayuu ahaa oo ka bilaawday: “ALIF” kuna dhamaaday, xarafka ugu dambeeya af-Soomaaliga ee “Ya” sidaa aawgeed wuxuu ahaa (22). Shirib oo (22). Kale ka dul hoortay, ninna kuma guulaysan tartankaan oo laashinka kale wuxuu ahaa halabuur aan ka liidan Macallin Filadheere Eebbe ha u wada naxariistee.\nHalka kani sidi haadkiyow ku hun dhuraa meesha,\nHalka kalena halawgeenni ceel hoomo u aroori,\nAdigana hashii kaa maqnayd hadawga yeera\nHalka na la hoyaayana hingow maha la fiijaahe\nEe yaan lagaa hor marin dhaanku waa halalabaynaaye\nOo dhoonta biya howga wayn hiladu waa buuqe.\nWaxa is raacay Macallin Xasan Filadheere (A.U.N.). Iyo nin ay saaxibbo ahaayeen, macalinku wuxuu u socday cid uu muraad ka lahaa ciddana waxa u joogtay geber laysku arkay oo Raggu ku xifaaltamaan, oo barbaarku yiraahdaan: yaa la hadli kara iyo yaa maanta soo wadan kara? Ninka macallinka la soo jidqaaday oo gebedha ay u la tiil ballan ah inay raaci doonto, xilligaas, ninkaan oo qalabkii berigaa raggu haysteen ee Dumarka lagu wadan jiray sita iyo macallinkii ayaa waxay u soo dhawaadeen ciddii ay u socdeen, ee Macallinku muraadka ka lahaa ninka la socdana cidda gebedhoodu u ballan san tahay. Macallin Xasan ayaa ninkii saaxibkiis ahaa wuxuu u jeexay kaarto la yaab leh; wuxuuna ku yiri: Jafka ii gal guriga laabkiisa ama muskiisa, gabadhana waxa la dhashay laba wiil. Macallinkii wuxuu u tegay ciddii uu danta ka lahaa markii la soo dhaweeyay ciddiina uu waraystay ayuu arkay nin aan is qarinayn oo guriga qalab la jiifa, oo Gabadhu ballamisay, iyo Hooyadii cidda dhashay oo xasuunsan, markaas ayuu asoo labadii wiil waydiinaya wuxuu macallin Xasan yiri: hebel waaba kan ee aaway hebel? Waxa lagu dhahay: Ceelki ayuu u dhaaniyay. Macallin Xasan markii uu ogaaday xogta iyo halkay wiilashii kala jiraan, ayaa wuxuu ku muusannaabay, gabagaan kor ku xusay asiga oo maqashiinaya ninkii saaxibkiis ahaa ee uu jafka soo geliyay, wuxuu yiri:\nHalka kani sidii haadkiyow ku hundhuraa meesha,\nWuxuu ula jeeda wiilka la jooga Hooyada xanuunsan, ee gebedha la dhashay.\nHalki kalena halawgeenni Ceel hoomo u aroori,\nWiilkii kale ee gebedha la dhashay wuxuu ninkii maqashiinayaa inow ceelki jiro oo owsan caawa joogin agagaarka.\nAdigana Hashii kaa maqnayd hadawga yeeraaya,\nNinkii ayuu u tilmaamayaa halka ay jirto gebedhu wuxuuna leeyahay gabadhii aad doonaysay waxay jirtaa “Durbaanka yeeraya”\nHalka nala hoyaayana hingow maha la jiifaahe,\nNinkii jafka ku jiray, wuxuu dhegtiisa ku dhibcinayaa in nin gebedha qalab u sita oo asigana ballan u la taallo oo aan is qarinayn uu guriga jiifo.\nEe yaan lagaa hormarin dhaanku waa halalabaynaahe,\nMarkii uu saaxibkiis u sheegay halka ay kala jiraan raggii gebedha la dhashay nin aan is qarayna uu guriga joogo ayuu kula dardaarmayaa yaan lagaaga hor marin, ee ka gaarsii hiladana yaan hortaa biyaha laga dhamaysan, hilo waxa la yiraahdaa: Warta ama galka biyuhu galaan, Ceelkana waa loo adeegsadaa.\nMacallin Xasan Filadheer Eebbe how raxmadee wuxuu ahaa macallin iyo laashin: ilbax ah cid kastana la fac ah oo dhalin yaro iyo waayeelba fahmi kara sida aan kasoo barannay dhaqankiisa iyo dabeecaddiisa wanaagsan.\nKariim anoo la kaashahaa\nKabaalle waa kidbay karaa,\nShiribkaas Laashinku wuxuu haystay beesha Kabaalle oo beesha Macallin Filadheere ee Ciise Harti kala dhaxaysay xifaaltan shiribeed.\nKobihiyaan isku kahnee\nKarbuunadaada noo kax sii.\nShiribkaanna wuxuu ku haystay is la beesha aan soo xusay ee kaftanku kala dhaxeeyay, derisna ay yihiin iyo ood wadaag.\nKarood helihi karanaay\nKulankow koofi dheer lahaay,\nShiribkaas waxa lagu yiri: Macallin Xasan Filadheere (A.U.N.). Wuxuuna uga jawaabay:\nXaad ii karood karoodisaa\nKobtayda kabsa maysidee!”\nMar kalena waxa lagula shiribay, Macallinka:\nKutub xun oo koboo kalaa\nMa keentay koofi macsiyeed?”\nWaa shirib gef ku ah Kutubka Qur’aanka iyo macallinkaba waa shirib ninka bixiyay uusan waxba xeerin dhaqan iyo Diinna meel uga dhacay waxaase uga jawaabay Macallin Filadheere;\nKutub miyaa Koboo kalaa\nKorkaagu haysu soo kudee!’\nMacallinku wuxuu u sheegay inaan Kutub iyo kob laysla meel dhigi karin ninkina wuxuu ku yiri korkaagu haysusoo kudo, oo ah canaan ee aan ahayn habaar.\nMar kalena wuxuu ku shirbay macallin Filadheere (AUN).\nKalaamadaad kas ii tiraa\nKatiitay koombo kuula taal.\nMacallinka shiribyadiisu waa tira badan yihiin waxayna ku bexeen munaasabado kala geddisan, shiribkuna waa siiqo isku wada xiran, sidaa dardeed shiribkaan dambo laba hab ayaa losoo weriyay, oo kala ah;\nIn Macallinku aaday qabiil ay colaadi kala dhaxaysay laakin ay sinji wadaagaan, kaddibna qabiilkii ku la shirbay hadallo aanu u qalmin, sidaana ku yiri: waxay noo tahay markii aad timaadaan “Katiito iyo Kaxarrow” oo ah dhulka ay degto beesha Macallinku ka dhashay.\nHabka labaad oo lagu sheegay inow kala jeeday wax walboo xun ee aad igu dhahdiin waxay kayd idiin yihiin oo hortiinna la keenayaa maalinta Dambaysa ee Aakhiro sidaa darteed waxan idinku daynayaa Eebbe.\nHaddaba labadaa aragti ee lasoo dhiraandhiriyay waxa saxan tan dambo, macquulna maahan inaan dhahno Sheekha ayaa u ribaynaya ummaddii uu ku xiiqayay inay hanuunaan oo ay hagaagsanaadaan. Inkastoo shiribka lagu kaftamo haddana hal shirib oo xagal leh ama qalloocan macallinka laga masoo werin, sidaa aawgeed aragtidaas ayaa ah tan ka turjumaysa dhabbihii macallinku shiribka ula jeeday.\nMinaan shacbaanka lay shabbayn\nShiiqaygi maanta waa shumaa.\nShiribkaanu wuxuu ahaa shiribkii ugu dambeeyay ee afkiisa laga guntay Macallin Xasan Maxamuud Maxamad “Macallin Filadheere” (A.U.N.). Wuxuu Aadan Yabaal kasoo raacay gaariga loo yaqaanno “Biikaab” oo ah laanroobal qaybta dambe laga jaray ee bira loo yeelay macnaha dul bannaan ah, wuxuuna u socday Sheekh Muxyaddiin Celi (AUN). Oo shiiqiisi ahaa inow soo salaamo, qaddarta Eebbe ayaa wax walba ka wayne iyagoo gaarigii dushiisa ku shirbaya ayaa wuxuu kula gaddoomay Degmada Balcad ee Gobalka shabeellaha dhexe, halkaas ayuuna ku geeriyooday Macallin Xasan Filadheere (1980). Asigoo leh: Shiribkaas aan kor kusoo xusay ee Sooyaalka u galay daqiiqadihii noloshiisa adduunka ugu dambeeyay.


Hishiis dhexmaray Somaliland iyo Khatumo\nHARGAYSA, Somalia- Waxaa maanta hishiis ku kala saxiixday magaalada Hargaysa wafdiga Khatumo Cali Khaliif Gallayr iyo mas'uuliyiinta katirsan Somaliland, kasoo qayb ka ah wada-hadalo u socday muddooyinkii dambe.\nLabada dhinac ayaa shir muddo kabadan Todobaad uga socday Caasumadda Hargaysa kasoo saaray hishiis ka kooban shan qodob oo kala ahaa;\n1:In Somaliland & Khaatumo ay ku tuntunsadaan sidii loo gaadhi lahaa is afragad buuxa.\n2:In laga Wada shaqeeyo Somalland loo wada dhan yahay , oo ku dhisan Cadaalada Sinaan Wax wada lahaansho , Maamul Wanaag Xaqdhawris xuquuqu insan ku dhisan diinta Islaaamka ,aanay cidi marti ku ahayn Somaliland .\n3:In Distoorka Somaliland la furo sidii loo xaqiijiyo awood qaybsiga cadaalad ku dhisan oo lagu sameeyo gooyaasha , Baarlamaanka golayaasha fulinta sharci dejinta garsoorka iyo hawy'adaha dawliga .\n4:In La sameeyo Maamul Dadejin gaadha degmo ,gobolka iwm\n5:In shirka danbe lagu qabto magaalada Burco 10 July\nDhinacyada ayaa sidoo kale isla qaatay in laga wada shaqeeyo arrimo ay kamid yihiin;\n5: iyo meel ugasoo wada jeedsiga Cadowga.\nShirkan ayaa kusoo aaday xilli dhawaan beelaha SSC ay soo saareen baaq ku aadan inuusan matalin Cali Khaliif.\nGallayr ayaa hogaamiya maamulka Khaatumo oo aysan aqoonsanayn Puntland, halka Somaliland u aragto koox ka gadoodsan siyaasadeed iyagoo muddooyinkii dambe waday shirar ku aadan sidii loo qancin lahaa.


DEG DEG: Hoggaamiye Xigeenkii Daacishta Somalia oo duqayn cireed lagu diley | Hadalsame Media\nHome Wararka DEG DEG: Hoggaamiye Xigeenkii Daacishta Somalia oo duqayn cireed lagu diley\nDEG DEG: Hoggaamiye Xigeenkii Daacishta Somalia oo duqayn cireed lagu diley\n(Isku Shuban) 14 Abriil 2019 – Waxaa sooo kordhaya tafaasiil dheeraad ah oo ku saabsan weerar cireed oo aan cidda fulisey weli la carrabaabin oo maanta oo Axad ah ka\ndhacday tuulo Xiriiro la yiraahdo.\nTuuladan ayaa ilaa 3 KM u jirta Degmada Isku Shuban ee gobolka Bari, maamulka Puntland, Somalia.\nWarar laga helayo dhanka dadka maxalliga ah ee degaanka, ayaa tibaaxaya in weerarkaasi cirka ihi uu dhacay xoogaa kaddib Salaaddi Duhur ee maanta.\nWeerarka ayaa lala eegtay gaari nooca raaxada ah oo ay saarnaayeen labo ruux oo uu meydkoodu gebi ahaanba gubtey.\nSida uu iminka helayo Hadalsame, Wasiirka Amaanka Puntland, Cabdisamad Maxamed Gallan, ayaa sheegay in howlgalkaasi lagu dilay ku xigeenkii Hoggaanka Daacish ee Somalia iyo xitaa ninkii isaga kusii xigey, waloow aynaan helin warar isaga ka madax bannaan oo arrintan weli xaqiijinaya.\nWaxaa loo badinayaa inay weerarkan fuliyeen ciidamada Maraykanka ee Africom oo aalaaba kaashada Komaandooska Somalia ee Danab.\nPrevious articleDAAWO: Dayuuradda dunida ugu baalasha dheer oo samaysay duullimaadkii 1-aad + Sawirro (Maxaa loogu tala galay?)\nNext articleGOOGOOSKA: Liverpool vs Chelsea 2-0 (Reds oo ku jirta raacdada EPL)


Wednesday August 05, 2020 - 20:23:32 in Wararka by Liibaan Jeexoow\nWarar dheeraad ah ayaa kasoo baxaya dagaallo iyo qaraxyo khasaara badan dhaliyay oo maanta ka dhacay deegaanno hoos yimaad magaalada Baydhaba ee gobolka Baay.\nCol.Aadan Xasan Booroow waxaa lagu dilay daynuunaay\nKhasaara lixaad leh ayaa ciidamada dowladda Federaalka iyo maleeshiyaadka maamulka isku magacaabay Koonfur galbeed kasoo gaaray weeraro culus oo lagula beegsaday deegaanka Daynuunaay iyo duleedka Baydhabo.\nIlo wareedyo ayaa sheegaya in weerar maanta barqadii ciidamo gurmad u ahaa Daynunaay lagula beegsaday afaafka hore ee Baydhabo uu dhaliyay khasaara aad uxooggan.\nWar rasmi ah oo kasoo baxay Al Shabaab ayaa lagu xaqiijiyay in weerar isugu jiray dhabbagal iyo qaraxyo lagu dilay ugu yaraan 14 askari oo ay kamid ahaayeen saraakiil sarsare.\nTaliyihii guutada 8aad qeybta 60aad ee ciidamada dowladda Jeneraal Max'med Isxaaq Xasan ayaa kamid ahaa saraakiishii lagu dilay dagaalka, sidoo kale waxaa qaraxyo dhowr ah lagu gubay gaari Cabdi Bile ah iyo gaari Ambalaas ah oo gurmad ahaan ugasoo baxay Baydhabo.\nWararka ayaa intaas ku daraya in Al Shabaab ay dagaalkii maanta ku dileen Laba Xidigle Cabdi Caziiz oo ahaa taliye ku xigeenka guutada 8aad ee ciidamada dowladda qeybta lixaad.\nDagaalladii maanta ka dhacay duleedyada magaalada Baydhabo ayaa si xun loogu jebiyay maleeshiyaadka maamulka Koonfur galbeed iyo ciidamo daacad u ahaa dowladda Farmaajo.\nSidoo kale weerarkii cagmarinta ahaa ee saaka ka dhacay saldhigga Daynuunaay waxaa ku dhintay Col.Aadan Xasan Booroow oo kamid ahaa saraakiisha ugu sarraysa ciidamada maamulka Cabdi Caziiz Laftageern.


Khilaaf markale soo kala dhexgalay warbaahinta galagaduud iyo maamulka ahlu sunna – STAR FM SOMALIA\nIdaacadaha ka howlgala degmada Guriceel iyo iyo magaalada Dhuusomareeb ayaa maamulka Ahlusnna ee uu madaxda ka yahay Sheekh Maxamedshakir Cali Xasan waxa uu ku soo rogay amaro ay ka mid yihiin,In aysan baahi karin Wararka Maamul Goboleedka Galmudug. In aan ladeyn karin goos goosyo wacyigalin oo ka baxa Radio Galgaduud si gaar ah kuwaa oo ku saabsan Dowladda Somaliya iyo Maamulka G/dhexe iyo In aan la xayeysiin karin goob caafimaad oo aan Maamulka warqad ka heysan.\nHaddaba kulan ay isugu yimaadeen Maamulka idaacada Radio Galguddud eek a howlgala magaalooyinka Dhuusomareeb iyo Guriceel ayaa ka soo horjeestay amarada maamulka inkastoo mid kamid ah qodobada la dul dhigay ay oggolaadeen.\nRadio Galgudud oo ka jawaabay amarada ayaa soo saaray qodobo ay ka mid yihiin;-\n1: Maamulka Radio Galgaduud ma aqbalayo kamana gorgortamayo joojinta Wararka Maamulka Galmudug madaama ay Idaacada saameneyso dhex dhexaadnimadeeda.\n2: Maamulka Radio Galgaduud ma aqbalayo in faragalin lagu sameeyo Xayeysimaha Idaacadda ka baxa mana quseeyaan ka hadalkeeda Maamulka G/dhxe marnaba.\n3: Maamulka Radio Galgaduud waxa uu diyaar uyahay in uu joojiyo Goos Goosyada xaalada Dalka kahadlaya ee Maamulka G/dhexe uu arko in ay dhibeyso dhankooda.\n4: Maamulka Radio Galgaduud waxa uu sii wadayaa wadashaqeynta kala dhaxeysa Maamulka G/dhexe iyo baahinta Wararkooda.\n5: Maamulka Radio Galgaduud waxa uu ka digayaa Shaqsiyaadka danaha gaarka ah leh ee iska horkeenaya Maamulka G/dhexe iyo Warbaahinta ka shaqeynta Degaanka.\n6: Maamulka Radio Galgaduud waxa uu dhowrayaa oo tixgalinayaa mar walba Heshiiskii horey Warbaahinta iyo Maamulka G/dhexe ugu kala saxiixdeen Dhuusomareeb.\nMa aha markii ugu horeysay ee ay madaxa isgashtaan maamulka Ahlu sunna ee gobolada dhexe iyo warbaahinta ka howlgasha magaalooyinka Dhuusomareeb iyo Guriceel.


Nabadoon Caan ah oo la dilay iyo howlgal socda - Awdinle Online\nWararka naga soo gaaraya Magaalada Gaalkacyo ayaa sheegaya in magaaladaasi maanta lagu diley Mid kamid ah nabadoonada caanka ah ee kunoolaa Waqooyiga Galkacyo oo ay Puntland ka arrimiso.\nKoox baastoolado ku hubaysan ayaa la sheegay inay nabadoon Nadiir Sheekh Maxamed dileen xili uu ku sugnaa xaafad ka tirsan Gaalkacyo, isla markaana qeybaha sare ee jirka looga dhuftay rasaas dhowr ah oo markii dambe u geeriyooday.\nDad goob joogayaal ah oo ku sugnaa aagga wax ka dheceen ayaa sheegay in raggii dilka geystey ay ku baxsadeen luuq ka agdhowaa halkii ay dilka ka fuliyeen, waxaana diiqiiqdo kadib tegay goobta Ciidamo ka tirsan kuwa amniga dowladda Puntland oo Meydka qaaday.\nCiidamada ayaa xaafadaha ku teedsan halka uu dilku ka dhacay ka sameeyay howlgal lagu baadi goobayay ragii hubeysnaa, in kastoo aysan faahfaahin ka bixin dilkaasi iyo haddii ay jiraan dad loo soo qaqabtay mudadii howlgalladu socdeen.\nPrevious articleMidowga yurub oo kasoo horjeestay xukun ay fulisay Somaliland\nNext articleDuqeyn Cir iyo dhul ah oo ka bilaabatay Magaalada Mekelle


DHACDADA XAYAYSIISKA DHARKA IYO TALOOYINKA KU WAAJAHAN XUKUUMADDA, CULIMADA & BULSHADA. – WARSOOR\nDHACDADA XAYAYSIISKA DHARKA IYO TALOOYINKA KU WAAJAHAN XUKUUMADDA, CULIMADA & BULSHADA.\nQof walba dhinac ayuu ka istaagay dhacda ‘WIILAL REER HARGEYSA AH OO DHAR- XAYAYSIINAYAY’. Fekerkayga haddii aan soo bandhigo, iyada oo aanan ku degdegayn ‘xaaraan iyo xalaal’ ka uu noqonayo, Dhacdadaasi waxa ay ahayd dhacdo dhaqankeena iyo diinteenna suuban ka hor-imanaysa, qodobadan awgood:\nDharka ay xidhnaayeen waxa uu ahaa dhar ku dhagan oo cawradooda muujinayay. Sida muuqaalada ka muuqatay qaar ka mid ah cawradooda ayaa muuqatay oo xuduntooda meelo ka hooseeya ayaa muuqday. Sharciyanna ma bannaana in qofka muslimka ah uu xidho dhar xubnihiisa jidhka muujinaya rag iyo dumarba.\nGoobta waxa joogay HABLO, dharka la xayaysiinayayna waxa ay ahaayeen DHAR-RAG, sidaas awgeed, waxa cad in habluhu ay meesha u yimaadeen in ay daawadaan ragga, sababta oo ah badankoodu waxa ay moobiladooda ku qaadanayeen sawiro, mana bannaan in habluhu daawadaan jidhka ragga.\nInta badan dhacdooyinka iyo dhaqanada kuwan la mid ah waxa ay inagaga yimaadeen dalal aan muslim ahayn iyo kuwo muslim ah oo caadaystay ku dayashada dhaqanada kale. Sidaas awgeed, sidii rasuulkeenu (SCW) inoo caddeeyay ‘ninka/gabadha qoom isku eekaysiiya, iyaga ayuu la mid yahay,”.\nMaadaama oo ay dhacdadani tahay arrin aan bannaanayn oo ku cusub dhaqankeena iyo hiddoheena waxa ay reebaysaa mahadhooyin ay ku daydaan jiilalka danbe. Rasuulkeenuna xadiis saxiix ah waxa uu ku sheegay, “…Qofka sunne wanaagsan jideeya, waxa uu helayaa ajarkeeda iyo ajarka cidda samaysa, taas lidkeeda, Qofka sunne xun jideeya waxa uu mutaysanayaa ciqaabta danbigaas iyo cid kasta oo samaysa danbigooda…”\nQofku (Rag iyo Dumar) kuu doono ha noqdee in uu quruxdiisa muujiyo oo uu xayaysiiyo waxa uu ku mutaysan karaa xannuun daawadiisu ay adagtay in la helo oo ah ISHA ama CAWRIDA. Ragga iyo Dumarka jidhkooda iyo quruxda soo bandhigaya waxa ay halis u yihiin cudduurkaas.\nGabogabadii waxa aan farriin u dirayaa dhallinyaradaas, ganacsatada, culimadda, aqoonyahanka iyo xukuumadda. Dhallinyaradani waa jiil aynaan ka maarmayn oo aan rajaynayo in aanay arrintaas ugu talogalin ‘xummaan iyo dhaqan-xumo’ ay soo kordhiyaan. Waxa aan leeyahay tallaabooyinka noocaas oo kale ah marka aad qaadaysaan fadlan ka fiirsada oo wixii Illaahay iyo ummaddiisa cadho galinaya ka fogaada.\nGanacsatada waxa la gudboon keliya in aanay ka fekerin uun sidii ay dhaqaale iyo lacag u samayn lahaayeen ee waa in ay ka fiirsadaan ganacsiga ay ku jiraan bulshada dhibaato iyo faa’iido muxuu u keenayaa.\nXukuumadda, culimada iyo aqoonyahanka waxa aan leeyahay waxa inala gudboon in aynu dhallinyaradda iyo jiilasha wakhtigan oo la kulmay xilli adduunku noqday “hal tuulo”, tiknoolajiga iyo warbaahinta oo isbedel xawli ah ku socda awgeed, ka fekernaa habab iyo hannaan tolmoon oo isbedelkaas la jaanqaadaya, isla jeerkaasna dhaqanka iyo diinteena suuban waafaqsan. Tusaale, dhacdadani waxa ay marag-ma-doon u tahay in dhallinyaradu u baahan yihiin goobo madadaalo iyo tartanno, sida garooni iyo goobo lagu caweeyo oo ay aqoon diineed, maadi iyo jidh-dhisba ka helaan (recreation centers).\nWaad Mahadsan tihiin.\nStatement by the President of the Federal Republic of Somalia at IGAD summit in Nairobi\nJaaliyadda Somaliland ee Ingiriiska oo Mucaarad iyo Muxaafad ba Xafladdii ugu Ballaadhneyd Ku Qaabilay Weftigii uu Hoggaaminaayey Murashaxa Madaxweynaha WADDANI ee Dalka UK


Faallo: Maxay tahay Siyaasadda Ingiriiska ee ku wajahan Soomaaliya? | Xaqiiqa Times - Online Magazine\nHome Wararka Maanta Faallo: Maxay tahay Siyaasadda Ingiriiska ee ku wajahan Soomaaliya?\nSida soomaalidu wada xasuusato Boqortooyada ingiriisku waxay ahayd dawladii ugu horaysay ee bixisa ama qaybisa dhulka soomaaliya.\nTaariikhdu waxay ku baraysaa in saxiibka xun Goorkasta yahay saxiib xun ee aad leedahay.inta dhibaatadii uu kugu sameeyey anuu xal u helin\nwaxaad kaloo ogtihiin in jaaliyadda soomaalida ee ku nool wadanka ingiriiska markasta Lagu af-lagaadeeyo saxaafada Gudaha ee wadanka ingiriiska si gaara iyadoo aan jaaliyadaha kale aan si toos ha magacooda loo soo qaadan. Arinkaa waa soo bandhigay xafiiska la yirahdo Office for National Statistics UK. 2016.\nDad badan ayaan fahansanayn waxa dawlada ingiriiska ay safaarad uga furatey wadanka soomaaliya gaar ahaan muqdisho waana wadankii ugu horeeyey ee reer galbeed ah.\nwuxuuna si dhaqsi ah u dhisay dhismaha safaarada cusub taas oo loo qabtay xaflado waa weyn oo siyaasad ka danbayso sida maalinta dhalashada boqorada ingiriiska.\nWaxaa safaaradaa ka socda hawlo badan oo dadka soomaaliyeed lagu wacyi galinayo. Awooda iyo sharafta Boqortooyada ingiriiska\nMarka aan taariikhda dib ugu noqdo waqtigii aan xoriyadda Qaadanay wax yar ka dib waxaan xiriirka u jarnay dawladda ingiriiska markay si bareer ah dhulkii soomaaliyeed ee NFD tiri waa gobal ka mid ah dhulka kenya .\nDhibaatadaa waxay keentay in shacabka soomaaliyeed iyo siyaasiyiin toodu colaad u qaadaan dawlada ingiriiska\nsida aad wada ogtihiin dhammaan madaxweynayashii soomaaliya soomaray 1960 -1991 madaxweyne Aaden Cabdulle Cismaan Madaxweyne C/rashiid Cali Sharmarke iyo Madaxweyne Maxamed siyaad Bare dhammaantood wax xirri ah oo wanaagsen lama yeelan boqortooyada ingiriiska . arinkaan waxaa u sabab muranka uu galiyey dhukii soomaaliweyn\nWaxaa Taariikhdaa madow ka mid ah dhibaatada ay maanta nagu hayaan dawladaha dariska ah sida Kenya iyo itoobiya\nWaxaa kaloo wax lala yabo ah waxaa waqti sidaa aan u fogeyn dawlada ingiriisku soo bandhigtey qoraal ay ugu magacdareen warqadii sirta warqadaa waxaa ku qornaa hadalo dhaleeceenaya soomaaliweyn iyo siyaasadii xisbigii SYL.\nSu’aashu waa maxaa ku qornaa warqada sirta ee dawladda ingiriisku qortay markaan xoriyada qaadaney 1960.\n“Dadkii ka tirsanaa ciidanka sirta ee waqtigaa waxay sheegeen in Midnimada Soomaaliya oo ah mid aan cago adag ku taagneyn, bulshada Soomaaliyeedna waa kuwo aan wadaniyiin ahayn balse taageerada ugu weyn u haya Diinta islaamka iyo Qabaa’ilkooda iyo reerahooda…”\nQoraalkan sirta ah ee la qoray 1960kii waxaa diyaariyay guddiga Sare ee Sirdoonka Ingiriiska [the joint intelligence committee] waxayna sanadkii 1960kii ka sii digeen in dalka Soomaaliya la filayo inay ka dhacaan dagaalo sokeeyo oo qabaa’il salka ku haya.\n“Walow midnimada Soomaaliya ay jirto “Qiiro” xoog leh oo loo qabo, hase yeeshee Soomaalidu waxay wax walba ka hormariyaan Qabiilka iyo Danaha deegaankooda”. Sidaa ayey waqtigaa sheegeen ee arinka saxda ah waa waligeen cadawgeenu wuxuu ka shaqeynayaa inaan soomaali colaad ka bixin\nHalkaa waxaad ka ogaaneysaa Farqiga u dhaxeeya Gumaysiga Talyaaniga, Gumaysiga Faransiiska iyo Gumaysiga ingiriiska.\nDawlada ingiriisku way ogtahay inay godob ka galeen shacabka soomaaliyeed. Markasta waxay Raadiyaan inay ku tusaan wajiga siyaasada ee wanaagsan\nMaxay yihiin siyaasada ka danbaysa shirarka ka dhacaya magaalada London sanadihii ugu danbeeyey 2012 – 2017 sidaan u malaynayo waa siyaasad qota dheer oo lagu hirgalinayo ujeedooyin ay wadato dawlada ingiriisku. Waqti dhow iyo mid waqti dheer intuba isugu jirta.\nWaxaan go’aansaday inaan Falanqeeyo arimaha siyaasadeed ee Qiyaanadu ku jirto ee dawlada ingiriisku wadato. Waxaa jira sadax arimood oo muujinaya in laga shakiyo siyaasada Qarsoon ee dawlada ingiriiska\nSu’aashu waa maxay tahay u jeeda ka danbaysa inay Dawlada ingiriisku qaadato dhismaha mashruuca ciidanka qaranka ee soomaaliya SNA.?\nWaxaa shaki laga qabaa hada ka hor ilaa waqtigii xoriyadda iyo waqtigii dawladnimada soomaaliya waxay xiriirka milateriga la lahayd dawladaha talyaaniga Ruushka iyo Masar.\nSu’aasha kale waa .maxaa keenay in dawlada in giriisku ay aad u xoojiso dagaalka lagu hayo kooxa ah shabaab iyo dhalinyaro badan oo asalkoodu yahay soomaalida UK oo aad ugu biirta kooxaha alshabaab iyo kooxda kale ee Daacish.\nSu’aasha kale waxaa shaki laga muujinayaa markii madaxweynaha Turkiga Rcep Tayyip Erdogan oo dhawr jeer tagey soomaaliya isagoo ahaa raysal wasaare 2011 safar Taariikhi ahaa ku yimid Soomaliya wuxuu\nhogaaminayey wafti balaaran muxuuna balan qaadey mashaariic baden oo wax baden ka badelay muuqaalkii caasimada muqdisho\nWixii safarkaa ka dambeeyey waxay dawladda Ingiriisku bilowdey inay xiriir la yeelato dawladdii ku meel-gaarka ahayd ee madaxweyne Sheekh shariif Sh Axmed waxayna u soo dirtay casuumada dhaqso ah in uu London ku yimaado.\nMadaxweynaha DFKMG Sheekh Shariif Sh Axmed waa siyaasiga kaliya ee soomaaliyeed ee wax baden ka og xiriirka labada dawladood ee Turkiga iyo ingiriiska labaduba waxay soomaaliya yimaadeen waqtiga uu ahaa madaxweyne ku meel gaara.\nWixii intaa ka dan beeyey labadan dawladood waxay ku tartamayaan inay dawladda soomaaliya ka waaciyaan arimaha isku mida inkastoo doorka Igiriisku uu san muuqan.\n2)dhismaha kaabayaasha dhaqaalaha\n3)La dagaalanka Burcad-badeedda\n4)La dagaalanka Argagaxisada\n5)Qaxootiga Soomaalida sidi loo caawin lahaa\nSidaan wada ognahay in sadax mudane oo wada ah xoghayaal arimadibadeed ee dawlada ingiriiska ay booqasho siyaasadeed ku yimaadaan wadanka soomaaliya 2012 ilaa 2017 sadexdaas oo kala ahaa William Hague, Philip , Hammond iyo Boris Johnson .\narinkan wuxuu marqaati ka yahay sida ay Dawladda ingiriisku u daneynayso siyaasada soomaaliya waxaa ay qabatay sadex shir oo caalami ah. shirarkaa ayaa waxaa dhaqaale loogu aruurinayay dhismaha soomaaliyada cusub ee Faderaalka noqotey.\nWaxaa kaloo iyana la mid ah Dawlada Turkiga oo madaxweyne Recep Tayyip Erdogan isagoo Raysal wasaare ah Tegay soomaaliya marna isagoo madaxweyne ah. Waxay dawlada Turkigu qabatey laba shir oo caalami ah oo la mida kuwa lagu qabtey London. Dawladda Turkigu waxay shirarkaa u qabatey in dhaqaale loogu aruuriyo sidii loo dhisilahaa soomaaliyada cusub labada wadan waxay isaga mid yihiin inay saxiib dhaw ka dhigtaan shacabka Soomaaliyeed.\nWaxa ay su’aashu tahay maxaa keenay in madaxda labada Dawladood ee ingiriiska iyo Turkiga oo kaliya ay booqdaan Soomaaliya gaar ahaan caasimada muqdisho.\nAawi madaxda jaamacada carabta, madaxda Midowga EU, Madaxda Midowga Afrika, Madaxda Qaarada Aasiya. IWM\nDawladda Turkigu waxay wado waa wax muuqda oo walaaltinimo ku dhisan islamnimo ah, arintaa waxay ka muuqataa magaalada moqdisho waxay ka qabatey iyo soomaaliya oo dhan\nSu’aashu jawaabteeda waa akhristayaasha. Inay fahmaan u jeeda dawlada ingiriiska ee soomaaliya waxay tahay?\nFalanqeeye siyaasada Soomaalia\nPrevious articleGudoomiyaha Midowga Africa oo soo gaaray Magaalada Muqdisho\nNext articleMalaysia oo ciidamo u soo diraysa Soomaaliya


Guddoomiye Mursal oo ka hadlay kala diristii guddiga Maaliyada ee Baarlamaanka… – Hagaag.com\nGuddoomiye Mursal oo ka hadlay kala diristii guddiga Maaliyada ee Baarlamaanka…\nGuddoomiyaha Golaha Shacabka Soomaaliya Maxamed Mursal Sheekh Cabdiraxmaan oo ku sugan dalka Turkiga ayaa markii ugu horeysey ka hadlay kala diristii guddiga Maaliyada iyo Miisaaniyada Baarlamaanka.\nGuddoomiyaha ayaa ka war-wareegtay su’aal aheyd sida uu u arko tallaabadii uu ku kala diray guddoomiye ku-xigeenka 1aad ee Baarlamaanka, isaga oo ku gaabsaday in marka uu dib ugu laabto magaalada Muqdisho uu arrimahan ka hadli doono.\n‘’Hadda ma rabo in aan jawaab ka bixiyo arrintan, Barri ayaan tagayaa magaalada Muqdisho waxaan eegi doonaa sida go’aankan loo qaatay Annaga oo mar walba waafajin doonna waxa uu ka qabo xeer hoosaadka’’ ayuu yiri guddoomiyaha Golaha Shacabka oo u muuqday shaqsi siweyn uga taxadirayay in jawaab cabirito aragtiddiisa iyo waxa uu ka qabo kala dirista guddiga.\nIdaacada VOA –da oo Wareysiga ka qaaday ayaa guddoomiyaha weydiisay su’aal aheyd in sababta markii hore –ba xilka looga qaaday guddoomiyihii hore ee Baarlamaanka Prof Maxamed Sheekh Cismaan Jawaari aheyd in xukuumaddu danaheeda ka fushato Golaha dhaxdiisa taasoo aheyd sababta adiga laguu keenay waxaa uu ku jawaabay, “arintaasi waa waxba kama jiraan, maxaa yeelay dalku sharuuc iyo nidaam u degsan ayuu leeyahay, ma jiro qof inta uu nidaamkaa iska baal-maro koox ama hay’ad gaar ah u fulin kara danaheeda”.\nGuud ahaan marka la eego wareysiga guddoomiyaha ayaa u muuqda mid foojignaan dheeraad ah ay ka muuqatay, hase ahaatee waxaa uu qiray in mar walba go’aanka la waafajin doono waxa uu ka qabo xeer hoosaadka.\n“Guddoomiye ku-xigeenka 1aad ee Baarlamaanka isaga ayaa hadda meesha jooga oo codka guddoomiyaha ku hadli kara, midna in la ogaado ayaa fiican guddigu sidii uu markii hore-ba ku yimid ayuu ku baxayaa, waxaana la waafajin doonaa xeer hoosaadka ayuu hadalkiisa sii raaciyay’’ mar uu ka jawaabay su’aal aheyd in xildhibaannada qaar aamisan yihiin in guddoomiyuhu waxba ka badali karin go’aan uu gaaray guddoomiye ku-xigeenka koowaad ee Golaha.\nLama oga go’aanka uu qaadan doono guddoomiyaha Golaha Shacabka marka uu dalka dib ugu soo laabto.


Wararka Maanta: Sabti, Nov 3 , 2018-Madaxweynaha Turkiga oo toos dilkii Jamaal Khaashuqi ugu eedeeyay madaxda sare ee Boqortooyada Sacuudiga\nErdogan ayaa yiri "Waxaannu ognahay in amarka lagu dilay Khaashuqji inuu ka soo baxay madaxda ugu sarreysa ee dowladda Sucuudiga," waxa uu ku qoray maqaal ku soo baxay wargeyska the Washington Post.\nBalse isaga oo xeerinaya xiriirka saaxiibtinimo ee Turkiga kala dhaxeeya Sucuudi Carabiya ayaa waxa uu intaasi ku daray in uusan rumaysnayn in Boqor Salmaan uu arrintaasi ku lug lahaa.\nWali meydkiisa meelna laguma sheego, iyadoo Yasin Aktay oo lataliye u ah Madaxweyne Erdogan uu sheegay in uu rumaysan yahay in maydka ninkaasi lagu baabi'iyay aashito kaddib markii jirkiisa la jarjaray.\nDilka oo markii hore ay qariyeen mas'uuliyiinta Sucuudiga ayaa waxa uu dhaliyay dhibaato dhanka diblumaasiyadda ah oo ka dhex aloosantay Sucuudi Carabiya iyo xulafadeeda.\nDowladda Sucuudiga ayaa markaasi kaddib waxa ay xirtay 18 qof oo laga shakisan yahay kuwaas oo lagu maxkamadayn doono gudaha dalka Sucuudi Carabiya.\n"Waannu ognahay in dadka ka dambeeyay dilka ay ka tirsan yihiin 18-ka qof ee laga shakisan yahay ee lagu hayo gudaha dalka Sucuudi Carabiya," ayuu ku qoray wargeyska the Washington Post, halkaas oo ah warbaahintii uu Khaashuqji wax ku qori jiray.\n"Waxaannu kaloo ognahay in shakhsiyaadkaas ay Turkiga u yimaadeen inay fuliyaan amarro la soo siiyay: oo ah inay dilaan Khaashuqji kaddibna ay iska tagaan. Ugu dambayntii, waxaannu ognahay in amarka dilka Khaashuqji uu ka soo baxay madaxda ugu sarreysa ee dowladda Sucuudiga."\nIsagoo qoray in dilka weriyaha aanay ka qeyb qaadan askar oo kaliya ah ee ay jiraan dad kale oo badan ayuu Madaxweyne Erdogan waxa uu ku baaqay in "dadkii ka dambeeyay dilkii Khaashuqji" bannaanka la soo dhigo.\n"Waa in aanay dhicin in markale cid ay ku soo dhiirato in fal noocaas oo kale ah ay ku dhex fuliso dhulka xulafada Nato," ayuu yiri. "Haddii cid un ay digniintaas iska dhegatirto, waxa ay wajihi doontaa cawaaqib xumo baahsan."\nWaxa uu ka cowday in aanan wax tallaaba ah laga qaadin qunsulka guud ee Sucuudiga, kaas oo Turkiga isaga tagay, waxa uuna dacwad oogaha guud ee Sucuudiga ku eedeeyay in uu ku guuldarraystay inuu la shaqeeyo dambi baarayaasha "isagoon weliba ka jawaabin su'aalo iska fudud".\nCaalamka ayaa wali cadaadis baahsan ku hayay Boqortooyada Sacuudiga oo lagu eedeynayo in ay si bareer ah u dishay Khashoggi oo ahaa wariye caan ah oo dhaliila Boqortooyada Sacuudiga.


Booliska oo ka hadlay dilka wiil iyo gabar wada dhashay loogu ... | Universal Somali TV\nAfhayeenka Ciidanka Booliska Soomaaliyeed, Cabdifitaax Aadan Xasan ayaa ka hadlay dilkii xalay wiil iyo gabar wada dhashay loogu gaystay Magaalada Muqdisho.\nSakariye Maxamuud Xuseen iyo Sowdo Maxamuud Xuseen ayaa waxaa dilay ciidan la socday gaari Cabdi Bille ahaa, oo markaasi marayay Isgoyska Dabka ee Waddada Maka Al Mukarama.\nGoobjoogayaal ayaa sheegay in jidka oo mashquul uu ka jiray ay Ciidamada Dowladda rasaas ku furteen waddada, iyadoona rasaastaasi ay madaxa ka haleeshay Sakariye iyo Sowdo, xilli ay mooto bajaaj la socdeen.\nCabdifitaax Aadan Xasan, Afhayeenka Ciidanka Booliska ayaa sheegay in baaritaankooda ay si degdeg ah u soo bandhigi doonaan, dadkana ay la wadaagi doonaan.\n"Gaariga rasaata huwiyay waxaa la caddeynayaa inuu ahaa nooca Cabdi Billaha, laba shirleyda ah, sida ganacsatada Dabka ku sugneyd ay caddeeyeen, kuna buufsanaa midabka Xoogga Dalka Soomaaliyeed. Waxaana sida ugu dhakhsiyaha badan, haddii aan nahay Booliska Soomaaliyeed u soo saari doonnaa kiiskaas iyo dhammaadkiisa, waana idinla socodsiin doonnaa." Ayuu yiri Afhayeenka.\nDhanka kale qoyska dhibaneyaasha ayaa sheegay inaanan la aasi doonin meydkooda, illaa iyo inta ay ka helayaan cadaalad, oo cidda ay uga fadhiyaana ay Dowladda Federaal tahay.\n"Wax kale ma rabno anaga, wixii waa dhaceen, waxaan rabnaa cadaalad inaan helno, cadaaladana waxaan uga fadhino waxaa waaye Dowladda Somaliya. Illaa aan cadaalad helnana mala aasaayo marxuumiintaas." Ayuu yiri Cabdicasiis Maxamuud Xuseen oo la dhashay wiilka iyo gabadha uu dhibka ku dhacay."\nCiidamada Dowladda ee adeegsada wadooyinka Magaalada Muqdisho ayaa rasaas ku furta wadooyinka, marka uu ciriiri ka jiro, iyadoona xilliyada qaarkood rasaastaasi ay waxyeelo ka soo gaarto dadweynaha gaadiidka iyo lugtaba ku maraya wadooyinka magaalada.\nKan-xigaCiidamada Dowladda oo nin dhallinyaro...\nKan-horeAfar qof oo ku dhintay gaari ay miino...\n63,298,205 unique visits


Tuesday January 14, 2020 - 17:41:59 in Wararka by Mogadishu Times\nGolaha Aqalka Sare ee BFS ayaa maanta ansixiyay Hindise-sharciyeedka Wax-ka beddelka Xeerka Warbaahinta. wax ka bedelka Xeerka saxaafada Soomaaliya ayaa soo maray marxalado kala duwan, iyadoo lagu guulaystay in laga saaro qodobo loo arkayay inay hal\nGolaha Aqalka Sare ee BFS ayaa maanta ansixiyay Hindise-sharciyeedka Wax-ka beddelka Xeerka Warbaahinta. wax ka bedelka Xeerka saxaafada Soomaaliya ayaa soo maray marxalado kala duwan, iyadoo lagu guulaystay in laga saaro qodobo loo arkayay inay halis ku yihiin jiritaanka saxaafad madax bannaan oo dhex dhexaad ah. Bishii Julay, ee sannadkii hore ayaa golaha shacabku meel mariyay xeerkaan oo hadda dhaqan galkiisu ka harsan tahay marka uu madaxweynuhu saxiixo.\nGolaha Aqalka sare aya ansixiyey Hindise-sharciyeedkani. Waxaa Ogaaladay 23 Senatar,Waxaa diiday 3 Senatar, Waxaa ka aamusay 1 Senatar.


Aasaasaha shabakadda Wikileaks oo xabsiga loogu sii heyn doono cabsi laga qabo awgeed | Baahin Media Warka Somalia iyo Somalida\nWARARKA MAANTA Aasaasaha shabakadda Wikileaks oo xabsiga loogu sii heyn doono cabsi laga qabo...\nAasaasaha shabakadda Wikileaks oo xabsiga loogu sii heyn doono cabsi laga qabo awgeed\nJulian Assange, oo ah ninka qeyb ahaan u aasaasay shabakadda xogaha xasaasiga ah lagu soo bandhigo ee Wikileaks ayaa xabsiga lagu sii heyn doonaa, isagoo dhammeystay wakhtigii loogu tala galay inuu xirnaado.\nArrintan ayey garsooreyaasha kiiskiisa acanta ku haya u sababeeyeen cabsi laga qabo “inuu ka baxsado caddaaladda”, maadaama horay uu u sameeyay isku day noocaas ah, oo dhicisoobay.\nWaxaa lagu waday in ninkan xorriyaddiisa dib loogu soo celiyo 22-kii bishan Sitembar ka dib markii uu dhameystay xukunkii xabsiga ahaa ee loogu riday xad gudub uu ku sameeyay shuruucda ku saabsan in eedeysaneyaasha damiin lagu sii daayo.\nHase yeeshee garsoorka maxkamadda Westminster ayaa dhageystay walaac “aad u xoiog badan” oo saabsan cabsi laga qabo inuu mar kale isku dayo fal baxsasho ah.\nNinkan u dhashay waddanka Australia, oo 48 jir ah ayaa dagaal ugu jira sidii uu u hor istaagi lahaa go’aan loogu gacan galin karo dowladda Mareykanka, oo u doondooneysa eedeymo la xiriira inuu sir ka faafiyay xukuumadda Washington.\nMr Assange ayaa wajahaya dhageysi buuxa oo ku saabsan kiiska la xiriira gacan galintiisa, kaasoo billaaban doona 25-ka bisha Febraayo ee sanadka dambe.\nBishii Juun, wasiirkii hore ee arrimaha gudaha dalka Britain ayaa saxiixay codsiga ku aaddan in ninkan loo gacan galiyo Mareykanka.\nImage captionJulian Assange.\nGarsooraha maxkamadda degmada ee lagu magacaabo Vanessa Baraitser ayaa maanta oo Jimce ah ku tidhi Assange, oo maxkamadda uga qeyb galan muuqaal: “Maanta waxaa maxkamadda lagaaga baahday maadaama uu xukunkii xabsiga ee lagugu riday ku dhowyahay dhammaad.\n“Markii wakhtigaas la gaaro xaaladdaadii ahayd maxbuusnimada waxay isku baddali doontaa eedeysane wajahaya dacwad ku saabsan in waddan kale loo gacan galiyo”.\nWaxay sidoo kale u sheegtay in qareenkiisa uu diiday inuu maxkamadda ka diiwaan galiyo codsi damiin ah, isagoo matalaya, waxayna intaa kusii dartay: “Dabcan taasna la yaab malaha, maadaama aad horay isugu dayday inaad ka baxsatid dacwadda noocan ah”.\n“Anigana fikrad ahaa, waxaad aad u hubaa inaad mar kale baxsasho isku dayi doontid, haddii aan damiin kugu sii daayo”\nNinkan ayaa Wajahaya ilaa 18 dacwadood oo ugu diyaarsan Mareykanka, waxaana ka mid ah inuu si khaldan u isticmaalay Kumbuyuutarro iyo waliba inuu isagoo aan loo fasixin faafiyay xog khaas u ahayd waaxda difaaca qaranka ee Mareykanka.\nWaxaa lagu eedeeyay inuu la shaqeyn jiray falanqeeyihii hore ee sirdoonka milatariga Mareykanka, Chelsea Manning i, uuna “si sharci darro ah ku helay, kuna faafiyay macluumaad dhammeystiran oo ay lahayd waaxda difaaca Qaranka”.\nJulian wuxuu muddo 7 sano ah ku dhex noolaa gudaha safaaradda Ecuador ee ku taalla magaalada London ka hor inta aysan saraakiisha waddanka Ecuador ku wareejinin mas’uuliyiinta Britan bishii Abriil ee sanadkan.\nBishii May, dacwad oogeyaasha waddanka Sweden ayaa dib u furay baaritaanno la xiriiray kufsi oo ka dhan ahaa Assange.\nPrevious articleGuri Geed laga dhax dhisay oo dad badan soo jiitay !! (Daawo Sawirada)\nNext articleDuq Muqdisho iyo xildhibaanada Mudulood oo arin halis ku ah Farmaajo iyo Kheyre kawada hadlay\nTaliyaha howlgalka Mareykanka ee AFRIKA oo sharaxay sababta ay u kordhiyeen duqeynta Soomaaliya.\nDEG DEG: Masuul ka tirsan Dowladda Soomaaliya ka mid noqday dadkii saarnaa Diyaarada Bur burtay\nXOG: Madaxweyne Axmed Qoor qoor Oo Deg deg Berri Ku Tegaya Cadaado\nMadaxweyne Cagjar oo ka hor yimid sida uu RW Abiy Ahmed uga hadlay dagaalkii 77\nDHAGEYSO:Dowlada Federalka oo qorsheyneysa inay tallaabo ka qaado dadka dhoofiya dhuxusha\nGaas oo qorshe muhiim ah ka leh ciidamada uu geeyey magaalooyinka garoomada leh (Cabsi uu ka qabo DF)\nMadaxweyne Aan la Aqoonsaneyn oo Hambalyadii ugu horeysay u diray Lafta Gareen\nHaweeneey oo dil aad u argagax badan u geysatay Nin qabay kadib markii isku qabteen


« Guracnaanta xaajadu ka culus taan gorfayn jiraye\nWaa gunaad fogaadiyo ragaad gumaradiisiiye\nGeedka yaa ku soo jira, meel shishaa layga ganayaaye? …\nNin caddaalad goobaa arlada waa ku go'ayaaye\nGobannimo ninkii raadguraba gebi ku soo ciirye …\nAdiguba garaadkaa intaad gaar isugu sheegto\nGeddaad sharaf ku leedahay caqliga galab ku jeedaali. »\n(Haldeeq , Maxmed Cali Cartan: Garqaad)\nBishan Oktoobar bartameheedii ayaa magaaloda London lagu soo gebaggebeeyay sannadguurodii "Dabbaaldegga Toddobaadka Fanka iyo Suugaanta Soomaalida." Halkudheg ka duwan kii hore, dabbaaldegga sanadkan 2008, waxa uu diiradda saarayay “Gobannimo”. Isla bishan bartameheedii, wargeys ka soobaxo isla magaaloda London, The Independent, waxa lagu soo bandigay xakun lagu miidaaminin lahaa nin Soomaaliyeed, kaas oo soddomeeye sano degganaa dalka Ingiriiska. Iskubeegaanta kalkooda ka soke, kolley aniga, garaad is ahaaneed, garabdaar kale, ayaa iiga kordhay. Garsoore, James Simpson uma uu gefin oo qura "gobannimoda Soomaalida;" bal se, labaddaraadle, waxa uu haybtoodii ku cayaaray Soomaali isu haysato Ingiriis dhalad ah.\nIntaas marka aan iri; akhristow ogow, ujeeddoda qoraalkaygan, misana, kolna ba, hiil uga dhigi mayo tuug la iska wada fogeyn lahaa; sidaas oo kale na, xeerilaalin guud ahaan lagu yiqiin midabtakoor, kuma eedeynayo oo qura Garsoore u sii jiifiyay -- dhinacii ugu wada qalloocanaa.\nArrimo ku saabsanaa garqaadka iyo halkudheggii dabbaaldegga isaga ahaa; dabadeed kolkii aan madaxayga dhowr jeer ku rogrogay, ayaan is weydiiyay: Yaa ah dembiile? Weydiintaas, wax aan "caqliga galab ku jeedaali"-yo ba; dareenkii ay igu dhalisay, ayaan rabi lahaa in aan la wadaago akhriste Soomaaliyeed oo badan.\nHorta Maxamed Cabdi ma tuug Ingiriis ba mise waa tuug Soomaaliyeed? Maxay se ku kala wanaagsanaan karaan tuug dhalad ah iyo tuug sheegato ah, kuwaas oo dembi isku mid ah wada falay? Tuug madow iyo tuug cad? Yaa haddaba sheegi kara daraadda Garsoore James Simpson uu eedeysaneha ugu yiri: "You're a criminal, you'll be safe in Somalia." Quursiga, kajanka, hanjabaadda, iyo nacaybka dhex ceegaago weedhaas iyada ah, ayaa ah wax la kahsodo. Maxuu se Garsoorehu uu tuugaas ugu arkayay Soomaali madow uun? Maxuu se, sida ku habboonayd ba, uu ugu arki kari waayay Ingiriis madoobaa uun? Maxuu se ugu qabi karay in Shaydaankii madow ba uu ku "badbaadi karay" dalka la yiraahdo Soomaaliya uun? Garqaadkii, bilow iyo ka dhammaad, waxa uu u muuqdaa xadgudub weyn iyo jawrfal uu James Simpson kula tagrifalayo xilqabeennimodii markeedii hore ba isaga loogu igmaday xilka garsoornimo ee uu sharaftii ka halleeyay.\nBal aan gardiidnimoda Maxkamaddaaas dhex tiil kaa tusiyo qirdaas ka mid ah dhigane ay iigu qoran yihiin foolxumida xeerararka dadyowga, siiba Xeerarka Ingiriiska. U fiirso. Xukunkan lagu riday Maxamed Cabdi maxaa ku jaban? Maxaan se anigu u qoonsaday? Sow lama moodo tiiyoo "dibadda loo wada qubayo muluqii [afarjirkii] iyo biyohii loogu dhaqdhaqay oo is wata." Dhan loo dayo ba, su'aalohan ku saabsan gorfaynta iyo falcelintoodii ba waxa aan u deyn lahaa qareen iyo xeerdhaarigii kasta oo aqoonsan gobannimoda Soomaalida.\nMaxaa yeelay, "Mar haddii qalooc hadalku galo waa qaraar yahaye (Ayax Dhawre: Quursidiid)."\nSida ay aniga ila tahay, Garsoore James Simpson, waxa uu isu haystaa xogogaal kala bargaran karo tuugoda oo idil goorta ay joogto uun: tuugga isaga ka hormuuqdo -- tuug aan sina ula dhaqmaad ahaan karin qarankii uu asal ahaan ka ba soo jeedi karay. Maxamed Cabdi se marka lagu eego indhoha Garsoorehan oo kale, waa dembiile xun; waa mujrim mudan in loo dhoofiyo dal shisheeye, kaas oo, hayeeshee, ka sii ciqaab kulul xabsiyoda qurmuun ee ku yaal dalka Ingiriiska. Garsoorehu, maleha, Soomaaliya na waxa uu u arkayaa: Xabsi ay ku nool yihiin Shacab madmadow oo wada Mujrim ah? Ama dhul ay ka taliyaan Tuugo: Maamullo u wada baahan turjubaan mujrim ah, kaas af Ingiriisi iyaga uga afceliya isla Bulshodii Caalamka ee abuurtay madaxdooda wada khaa'inka ah? Mise sabab kale ayuu u yiri, "[T]o speak English would help him [Mohamed Abdi] find work?" Af Ingiriisku se ma Soomaali dhalad ayuu ka dhigayaa tuug ah saar Ingiriis?\nGarsoore James Simpson baaritaan ha loogu laabt0. Haddii uusan waallaneyn; wallee waa dhalad jirran. Caabuq xun ayuu se qabaa. Caabuuq maxay ah? Waa cudur la yiraahdo ISIRNACEYB.\nAkhristow adigu na bal haatan is weydii: Garsoore James Simpson maxuu shaqo ka dhigan haddii Tuugta Reer Sheegato ay wada joogsoto (dabargo'do)? Yaa guriga u fiiqi doona? Kaboha u dhalaalin doona? Yuu addoonsan doonaa? Yuu se dhalasho been ah ku dhagri doonaa?…\nIntaas aan uga baxo Garsooreha dembiile ah iyo tuugiisa xun ee la sinjidhaamay.\nQormo: “Maxaa ku jaban Garta Garsoore Simpson?”


Sri Lanka Oo ka Laabatay Go’aan ka Caraysiiyay Muslimiinta. – Awdalmedia\nSri Lanka ayaa dib uga laabatay amar muran dhaliyay oo ahaa in la gubo meydadka dhammaan dadkii ku dhintay Covid-19 ayna kamid yihiin Muslimiinta.\nDadka dhaleeceya waxay sheegeen in amarkan looga golleeyahay in lagu bartilmaameedsado dadka laga tirada badan yahay. Diinta Islaamka ayaa mamnucday gubidda meydka.\nDowladda ayaa ku doodeysa in aaska meydadka dadka u dhintay Covid-19 ay sumeyn karto biyaha dhulka.\nAmarkan lagu joojiyay gubista maydadka muslimiinta ayaa yimid kadib booqasho uu ku tegay dalkaas ra’iisal wasaaraha Pakistan Imran Khan, iyagoo ka codsaday Pakistan taageerada kulanka UNHRC, ee la filayo inay kulan ka yeelato qaraarka cusub oo ka jawaabaya walaaca isa soo taraya ee ka jira Sri Lanka, oo ay ka mid yihiin sida loola dhaqmo dadka Muslimiinta.\nSri Lanka ayaa loogu yeeray inay la xisaabtanto dadka xuquuqda aadanaha ku xadgudba isla markaana cadaaladda loo hor keeno dhibanayaashii dagaalkii sokeeye ee 26 -kasano socday, kaas oo ay ku dhinteen ugu yaraan 100,000 oo qof oo u badnaa dad rayid ah oo ka soo jeeda beelaha laga tirada badan yahay ee Tamil.\nSri Lanka ayaa si adag u beenisay eedeymaha loo soo jeediyay waxayna ka codsatay wadamada xubnaha ka ah in aysan taageerin qaraarka, balse dawlada Sri Lanka ayaa mar sii horreysay la kulmay cambaareyn culus oo uga timid kooxaha xuquuqda aadanaha u ololeeyo oo ay ku jirto UNHRC.\nDawladda ayaa ku doodeysa in aaska meydadka ay sumayn karto biyaha dhulka, iyadoo lagu saleynayo hadalka guddi khubaro ah, oo aan la garanayn qaabka iyo shuruudaha saxda ah ee ay baaritaankooda ku saleeyeeyn.\nBalse hoggaamiyeyaasha siyaasadda, diimaha iyo bulshada ayaa si isdaba joog ah su’aal uga keenay arrintan, iyagoo tilmaamaya in ka badan 190 waddan ay oggolaadeen aaska, sidoo kale waxa aaska oggolaaday Ururka Caafimaadka Adduunka.\nKiiskan gubista maydadka ayaa gaaray Maxkamadda Sare, laakiin kiisaska qaar ayaa la laalay iyada oo aan wax sharaxaad ah laga bixin.\nQarax Ismiidaamin ah Oo ka Dhacay Magaalada Baydhabo.\nXildhibaano Diiday ka Qaybgalka Ansixinta Xeerka Furashada Ururada Siyaasada.


Shariif Xasan & Gaas oo hadallo kulul isku dhex weydaarsaday shirka madasha ee MUQDISHO..!! | Caasimada Online\nHome Warar Shariif Xasan & Gaas oo hadallo kulul isku dhex weydaarsaday shirka madasha...\nShariif Xasan & Gaas oo hadallo kulul isku dhex weydaarsaday shirka madasha ee MUQDISHO..!!\nMuqdisho (Caasimada Online) – Warar dheeraad ah oo laga helaayo shirkii wada tashiga qaran ee looga arinsanayay nooca ay noqon doonto doorashada ee maanta ka dhacay garoonka Aadan Cadde ee magaalada Muqdisho, ayaa sheegaya in shirkaasi uu ka dhashay ismaan dhaaf u dhexeeyay madaxda maamulada dalka.\nMadasha shirka ayaa waxaa ka hadlay dhamaan madaxda DFS iyo kuwa maamul Goboleedyada, xubnaha ka joogay Beesha caalamka iyo wakiilka Midowga Afrika.\nInta uu shirka socday ayaa waxaa la soo warinayaa in C/wali Gaas uu ku qeyla dhaamiyay in Somalia aysan u dulqaadan doonin nidaamka 4.5 waxa uuna cod dheer ku sheegay inay isaga bixi doonaan fadhiga waa haddii madashu tahay mid lagu maamulaayo rabitaanka DF.\nXiisada ugu badan ee shirka ayaa ka dhalatay Khudbooyinka ay jeediyeen C/wali Gaas iyo Shariif Xassan oo madasha dhexdeeda isugu jawaabay.\nCabdiweli Gaas ayaa khudbadiisa ku sheegay in shirkii Garoowe isaga iyo Shariif Xasan kamid ahaayeen madaxdii saxiixday heshiiskaasna uu dhigayay in sanadka 2016 aan dib loogu noqon doonin nidaamka 4.5 sidaas darteedna ay Puntland doonayso in xildhibaanada lagu soo xulo qaab deegaan.\nWaxa uu sheegay in Puntland ay ku doodeyso wax sharci ah, islamarkaana ay u baahan tahay in wax waliba loo hirgaliyo qaabkii horay loogu heshiiyay.\nPuntland ayuu sheegay in marnaba aysan ka tanaazuli doonin saxiixyadii ay horay u gashay, waxa uuna cadeeyay in gogosha aysan u imaan in wax laga bedelo arrintaasi.\nSidoo kale, Shariif Xasan oo arrintaasi ka jawaabaya ayaa sheegay inay run tahay in heshiiskaas wax ka saxiixay balse waxa uu tilmaamay aan la qabanin sida dhismaha aqalka golaha sare.\nShariif Xasan oo hadalkiisa sii watay ayaa isna ku qeyla dhaamiyay in Koonfur galbeed ay ka digeyso in nidaam deegaan wax lagu soo xulo.\nShariif Xasan wuxuu sheegay in shirka maanta loo fadhiyo uu yahay Garowe hal.\nInta khudbadaha labadaani madaxweyne ay soctay ayaa waxaa mar qura isbedelay madasha shirka waxa ayna goobjoogayaal soo sheegayaan in shirka badankiisa uu ahaa mid lagu kala celinaayay madaxda Gobolada dalka.\nDhanka kale, shirka ayaa u muuqaal ekaa mid ay ku kala safteen madaxda dalka iyo kuwa Gobolada waxaana hal dhan xigay Jubbaland iyo Puntland, halka DFS, Galmudug iyo Koonfur galbeedna ay dhinac xigeen.


Dhiiggii, Oohintii & Sankii Laga Jabiyey - Luis Enrique Oo 27 Sannadood Kaddib Waajahaya Talyaaniga & Xusuusta Xun Ee Ka Horreysa - Laacib\nHomeWararka Ciyaaraha MaantaDhiiggii, Oohintii & Sankii Laga Jabiyey – Luis Enrique Oo 27 Sannadood Kaddib Waajahaya Talyaaniga & Xusuusta Xun Ee Ka Horreysa\nDhiiggii, Oohintii & Sankii Laga Jabiyey – Luis Enrique Oo 27 Sannadood Kaddib Waajahaya Talyaaniga & Xusuusta Xun Ee Ka Horreysa\nJuly 3, 2021 Abdiwahab Ahmed Wararka Ciyaaraha Maanta, Kulamada Caalamiga Ah 1\nDhiig ayaa qooyey shaadhkii caddaa ee uu u xidhnaa xulka qaranka Spain, waxay ahayd ciyaar uu garoonka ka baxay isagoo ooyaya oo ay dhakhaatiirtu la tacaalayaan sidii ay u joojin lahaayeen dhiigga ka qubanayey sankiisa.\nTababaraha xulka qaranka Spain ee Luis Enrique ayaa ka hor tegaya Talyaaniga oo uu u hayo xasuus xun oo kasoo gaadhay markii ay iska hor yimaaddeen isagoo ciyaartoy ah, isla markaana la iskugu daray guul-darro, oohin iyo dhiig.\nKoobkii Adduunka 1994kii ayay Talyaaniga iyo Spain iskugu yimaaddeen, waxaana 2-1 ku ku hoggaaminaysay ciyaarta waddanka Spain xilli ay daqiiqadihii ugu dambeeyey marayso, laakiin haddana waxa soo gaadhay Spain.\nKa hor kulanka Euro 2020 ee semi-finalka ay Salaasadan wada ciyaari doonaan Spain iyo Italy, waxa aanu dib u milicsanaynaa xusuusta aan wanaagsanayn ee uu Luis Enrique kaga tegay kulankiisii ugu dambeeyey ee uu waajahay Talyaaniga.\nLuis Enrique oo afka hore ee weerarka uga ciyaarayay Spain ayaa sanka ka jabay markii uu Mauro Tassotti uu gacan kaga dhuftay wajiga, waxaana markiiba uu isku daray dhiig joogsan waayey oo ay dhakhaatiirtu degdeg kusoo galeen garoonka, iyadoo sidaas lagaga saaray ciyaarta maadaama uu sanku jabay.\nSemi-finalkan ayaa imanaya 27 sannadood kaddib maalintii uu shilkaasi dhacay oo ahayd July 9, 1994.\nLuis Enrique wuxuu doonayay inuu dilo garsooraha kaddib dhacdadii Tassotti\nLuis Enrique aad ayuu uga cadhooday dhacdadaas. Wuxuu doonayay in loo dhigo rikoodhe kaddib markii uu Tassotti sanka ka jabiyey isagoo jiray xerada ganaaxa, laakiin waxba looma dhigin. Sida uu sheegay tababare Javier Clemente, garsooruhu aad ayuu uga baqay in uu dhigo rikoodhe maadaama ay garoonka joogeen taageereyaal tiro badan oo Talyaani ah.\nTani waxay ka cadhaysiisay Enrique oo ku fikiray in uu dilo garsooraha. Senen Cortegoso oo ah dhakhtar dhinac jidh-dhiska ah, Enrique xaaladdiisu aad ayey u kacsanayd.\n“Luis Enrique wuxuu doonayay inuu dilo garsooraha iyo Tassotti” Ayuu yidhi Senen Cortegoso.\nSannado kaddib, waxa kulmay Luis Enrique oo ah tababaraha AS Roma iyo Tassotti oo ahaa tababare ku-xigeenka AC Milan, waxaanay isku gacan qaadeen si kal iyo laab ah iyagoo iska cafiyey wixii dhexmaray.\nMauro tassorti wuxuu ahaa daafici hore milan inbadan wuxuu tabare ku xigeenka milan


Booliiska Puntland oo Boosaaso ku xiray Dhalinyaro ay ku tuhmayaan Falal Amni darro. | XOG-DOON NEWS - Breaking News From Somalia\nHome Wararka Maanta Booliiska Puntland oo Boosaaso ku xiray Dhalinyaro ay ku tuhmayaan Falal Amni...\nBooliiska Puntland oo Boosaaso ku xiray Dhalinyaro ay ku tuhmayaan Falal Amni darro.\nTaliska qaybta Booliiska Gobolka Bari DG Puntland ayaa Magaalada Boosaaso ka sameeyay howlgal amni xaqiijin ah oo ay Ciidamada ammaanka ku baareen Xaafadaha qaar, Gaadiidka & goobo ay ka shakiyeen.\nHowlgalka waxaa hoggaaminayay Taliyaha qaybta Booliiska Gobolka Bari G/Sare Xuseen Cali Maxamuud, Ciidamada ayaa galay Xaafadaha qaar & Hoteellada oo ay kasoo qabteen dad ay tuhmayeen sida uu xaqiijiyay Taliska.\nShacabka Magaalada Boosaaso ayaa Booliiska u gudbiyay Cabasho ka dhan ah Burcad ka furata Telefoonnada gacanta & agabka kale ay wataan, taasi ayaa dhalisay in Ciidanku jawaab ka bixiyo sida sheegay Taliska qaybta Booliiska Gobolka Bari.\n“Howlagaladaan oo ahaa kuwo lagu xaqiijinayo ammaanka ayaa meelaha qaar waxa ay ciidamadu u sameynayeen guri-guri iyo Hoteellada oo ay galeen, waa qayb kamid ah xoojinta Ammaanka & la dagaalanka Burcadda Shacabka ka furata agabkooda” ayaa lagu yiri qoraal lagu daabacay barta Taliska qaybta Booliiska Gobolka Bari.\n“Ciidamada ammaanka ayaa inta ay ku jireen howlgalkaan waxaa u suurta gashay in ay gacanta ku soo dhigaan dad ku howlanaa falal liddi ku ah ammaanka. habeenadii lasoo dhaafay waxa ay ciidamada Magaalada Boosaaso ka wadeen howlgallo culus oo ka dhan ah burcadda dhalinyarada ah” ayaa lasii raaciyay qoraalka.\nMagaalada Boosaaso waa goobta labaad ee ah Deegaan Doorashada Xildhibaannada Golaha Shacabka qaybta Puntland lagu soo dooranayo, Hay’adaha ammaanka ayaa xooggooda isugu geeyay Magaaladaan oo marar kala duwan ay ka dhaceen Qaraxyo, Dilal & Weeraro.\nDhulka Buuraleyda ah ee kulaala Magaalada Boosaaso waxaa ku sugan Al-Shabaab & Daacish oo maalmihii lasoo dhaafay kordhiyay dagaallada ay ku qaadayaan saldhigyada Ciidamada Puntland ay ka ilaaliyaan xarunta Gobolka Bari.\nPrevious articleSoomaali lagu xiray Zambia oo lasii daayay.\nNext articleDoorashada kuraastii ugu horeeysay ee Aqalka Hoose oo maanta ka dhaceysa Magaalada Muqdisho


Milateriga Soomaaliya oo kala dhex galay beelo ku dagaalamay Caabudwaaq – Mareeg.com somalia, World News and Opinion.\nMilateriga Soomaaliya oo kala dhex galay beelo ku dagaalamay Caabudwaaq\nMareeg.com: Ciidamo ka tirsan milateriga Soomaaliya ayaa kala dhex galay labo maleeshiyo beeleed oo shalay ku dagaallamay degmada Caabduwaaq ee gobolka Galgaduud.\nTaliyaha qeybta 21-aad ee ciidanka xooga dalka Soomaaliya, Col. Sulub Axmed Diiriye Shabeeloow oo gaaray degmada Caabudwaaq ee gobolka Galguduud ayaa sheegay in cutubyo ka tirsan ciidanka XDS gaar ahaan qeybta 21-aad ee fadhigeedu yahay degmada Dhuusamareeb ee xarunta gobolka Galguduud ay kala dhex galeen maleeshiyo beeleedyo walaalo ah oo ku dagaalamay magaalada Cabuudwaaq.\nCol. Sulub ayaa warbaahinta u sheegay inuu halkaasi u tegay hakinta dagaal beeleed ka qarxay degmada Caabudwaaq, isagoo xusay iney ciidamadu ku guuleysteen hakinta dagaalkaasi, kadib markii ay kala dhexgaleen malleeshiyaad beeleedka ku dagaalamay gudaha degmada Caabudwaaq.\nDhanka kale, Sulub Axmed Diiriye ayaa xusay in dagaalkaasi ay ka dhasheen qasaare isugu jira dhimasho iyo dhaawac, isagoo tilmaamay in tirada dhimashada ay gaareyso ilaa 8 qof inta la ogyahay, halka dhaawacana uu ku sheegay ilaa 20 ruux, wuxuuna tibaaxay in dadka dhintay iyo kuwa dhaawacmayba dhamaantood ay ka mid ahaayeen dadka ku nool deegaanka.\nSidoo kale taliyaha ayaa sheegay in odayaasha dhaqanka iyo waxgaradka deegaankaasi ay haatan ku howlanyihiin sidii ay muwaafaqo u dhex dhegi lahaayeen dhinacyada ku dagaalamay Caabudwaaq, islamarkaana loo baajin lahaa dagaal markale ka dhaca halkaasi.\nDagaalka Caabduwaaq ayaa ah mid ku saleysan aano qabiil, waxaana dedaalka xallinta qeyb ka qaadanaya beelo kale oo ka baxsan labada beelood ee dagaalamay.\nAS Casualty rise in central somali tribal Fighting the Somali army intervene


Ogaden News Agency (ONA) – Siday uga qaybgaleen bandhig-faneedkii Oslo jaaliyadda S.Ogadenya ee Norway\nSiday uga qaybgaleen bandhig-faneedkii Oslo jaaliyadda S.Ogadenya ee Norway\nOslo- Waxaa goor dhaweyd si aad qurux badan loogu soo gaba-gabeeyey badhtamaha magaaladda Oslo ee dalka Norway, gaar ahaan goobta lagu magacaabo Grønland, bandhig-faneeedka lagu magacaabo daray ‘Geeska Afrika’ ( East Africa Festival), oo sanadka ahaa mid aad uga duwanaa sanadadii hore.\nBandhig-faneedkan oo ay kasoo qeyb-galeen dadweyne aad u badan oo ka kala yimid magaaladda Oslo iyo nawaaxigeeda, saxafiyiin iyo masuuliyiin kale ayaa lagu soo bandhigay hiddaha iyo dhaqanka Soomaaliyeed, ciyaar dhaqameedyo kala duwan, dhaanto, heeso badan oo isugu jiray wadani iyo jacayl.\nWaxaana kamdi ahaa Fanaaniinta sida aadka ah loola dhacay heesahooda ee wacdaradda ka dhigay bandhig-faneedka geeska Africa sanadkan, Fanaanka weyn ee Abdi Badil, Nimco Jibaax, Abdi dheere iyo fanaanka reer Oslo ee Mahad.\nDhanka kale, waxaa iyana dhankooda hadalo ku saabsan munaasabadda maanta barxadda weyn ee caasimadda Oslo, goobta lagu magacaabo Grønland , khudbado qiimo leh kasoo jeediyey siyaasiyiin iyo wax-garadka ku dhaqan caasimadda Oslo; waxaana kamid ahaa dadkii goobta ka hadlay:-\nGudoomiyaha Jaaliyadda Soomaalidda Ogadenia ee Norway, Mudane A/rahman Sheekh. Yusuf.\nXildhibaan Soomaaliyeed oo kujira golaha deegaanka Oslo, Mudane Baashe, iyo\nMadax kamid ah ururuka Tayo ee dalka Norway, Mudane Abdi Tahliil (dhagaweyne).\nSidoo kale, bandhig-faneedkan ayaa waxaa si qurux leh uga soo qeyb-galay ururka dhalinyaradda Eritrea, oo madasha lagu marti-qaaday. Bandhig-faneedka East-Africa ayaa ku soo dhamaaday guul iyo jawi aad u qurxoon.


Ogaden News Agency (ONA) – LALIBELA – Jabhadda EUFF oo qarxisay bus ay saarnaayeen madaxda EPRDF ah\nLALIBELA – Jabhadda EUFF oo qarxisay bus ay saarnaayeen madaxda EPRDF ah\nPosted by ONA Admin\t/ January 10, 2013\nWararka ka imanaya Waqooyiga Itobiya oo dhaq-dhaqaaq xoogan uu ka bilowday ayaa sheegeen in lagu dilay tobanaan ka mid ah madaxdii Xisbiga loo yaqaano ANDM ee ku jira Isbahaysiga EPRDF kana socda qawmiyadda Amxaarada. Shabakadda (Ethiomedia) oo warkan soo tabisay ayaa raacisay sidoo kale inuu jiro dhaawac badan. Dilka nimankan ayaa ka sababay ka dib markii miino lagu qarxiyay bus ay saarnaayeen oo ah kuwa 45ka qof qaada. Nimankan ayaa doonayey inay ku tagaan magaalada taariikhi ah ee Lalibela.\nHawlgalkan waxaa fuliyey maalintii Talaadada ahayd jabhadda Amxaarada ee EUFF. Nin ka mid ah jabhadaa oo la soo xidhiidhay warbaahinta ayaa sheegay in dadka lagu qarxiyay baska ay dhamaantood ahaayeen madax EPRDF- oo ka soo noqday damaashaadkii sanadka cusub ay ku tageen magaalada Bahirdar oo ku taala xadka u dhexeeya labada dagmo ee kala ah Lasta iyo Gayint.\nJabhadda EUFF waxay uga digtay dadka shacabka ah inay raacaan basaska ay madaxda EPRDF fuulaan, kuwaasoo ay sheegeen inay qarxinayaan.\nJabhadda EUFF (Riix Halkan) ayaa dhaq-dhaqaaq iyo hawlgalo xooga ka bilaabay Waqooyiga Itobiya iyagoo meherado badan oo xisbiga EPRDF/TPLF uu ku lahaa degmooyinkaa qarxiya ama guba. Qawimiyadaha daga Waqooyiga Itobiya ee Amxaarada iyo Tigreega oo horey u aaminsanaa in sanduuqa doorashada looga adkaado xisbiga EPRDF ee talada dalka Itobiya xoogga ku haysta ayaa hadda ogaaday inay arintaasi ahayd dhalanteed, ka dib markii uu ururka TPLF si cadaan ah ugu sheegay in xukunka ay ku qabasadeen xabad kagana tagayaan un xabbad.\nWararka ku saabsan hawlgalada jabhadda EUFF – Riix Halkan.


Murashax Farmaajo oo kulan la yeeshay qeybaha kala duwan ee ururrada haweenka\nHome / Qaraxyadii lagu weeraray Hotel Dayax\nRa’iisul Wasaarihii hore ee Soomaaliya Mudane Maxamed Cabdullaahi Maxamed Farmaajo oo ah murashax u taagan xilka Madaxweynaha ayaa maanta kulan uu la yeeshay qeybaha kala duwan ee ururrada haweenka ka sheegay in waxyaabaha caqabadda ku ah hana qaadka nidaamka dowlanimo ay kamid yihiin wada shaqeyn la’aan ka dhex jirta madaxda qaranka, musuq maasuqa lagu hayo hantida dadweynaha iyo ku tumashada dastuurka iyo shuruucda kale ee dalka u yaalla.\nMudane Farmaajo ayaa ku dhalliilay Madaxweynaha haatan xilka haya Mudane Xasan Sheekh Maxamuud inuu aad u dhiirrigeliyay in dastuurka la baal maro isaga oo ku eedeeyay inuu 6 bilood oo aan sharciga waafaqsaneyn uu xafiiska sii joogo. Waxaa laga doonayay madaxweynaha ayuu yiri inuu dhawro dastuurka iyo shuruucda lagu heshiiyay.\nMudane Farmaajo ayaa yiri “Waxaad arkeysaan in Madaxweynaha uu xafiiska ku fadhiyo sharci darro muddo 6 bilood ah. Waxay ahayd in uu doorasho qabto bishii September ee sanadkii hore. Waxyaabaha dib noo dhigay ayay kamid tahay inaan sharciga la ixtiraamin.”


Minanku Minankii Maaha Qalinkii: Cabdicasiis Adan Ducale (Jalawo)\nMinanku Minankii Maaha Qalinkii: Cabdicasiis Adan Ducale (Jalawo) 0 Monday 26th December, 2016 in Aragtida Dadweynaha by Xafiiska Hargaysa Visits: 533\nMinanku Minankii Maaha Qalinkii: Cabdicasiis Adan Ducale (Jalawo) Xisbiga wadani waxa uu raacay wadadii ismaciil bubaa hore umariyey c/raxman tuur\nDhawaan ayay ahayd markii ismaci bubaa oo jooga xamar uu shaciyey inu qaatay mabda'a Somaliland.\nArintaasi markii ay soo baxday ayaa suxufiga yusuf garad ka qoray warbixin wakhtigii ay is Barteen bubaa ,oo uu sheegay inay ahyd wakhtigii shirki dib uheshiisinta somaliya eelagu Qabtay ethiopia.\nWakhtigaa oo ismacii ahaa wasiirka maliyada somailnd .\nWaxaynaku kulmeen jabuuti ,waxa uuna yusuf garad ku yidhi waxaad maqi dontaa dhawaan War aad ku farxi doonto waana inaanay jirin wax somaliland isaga iyo tuurna tegi donaan Xamar .\nHadaba dadweyne waxa lasocotaan inuu ismaciil galay khayinimo wadan\nInago soo xiganayna shekada waxa ino soobaxaysa in uu c/raxman tuur jarkatuuray arrintanaa U la ogaa ,hadaba waxaan qalinka u qaatay arinta kulankii nayroobi ee ciro iyo cumar c/rashiid\nWaxaa arinta ka danbeeyey ismacii bubaa ,dhawana waxa uu dubai isugu geeyey ciro iyo Jawaari, waxan odhankaraa bubaa waxa uusooqatay qandaraas somaiweyn waxaana u Fududeeye xusbiga wadani oo noqday wadadii loo marilaha midnimada somaliweyn.\nWaxa iyana inagu cusub oo durba ka muuqata dalka siyasadii iyo dhaqamadii siyasiynta Xamar\nWaa arrinta wadani leyihiin waxa lalaayey masuiyiin wadaniya ion suuqa lagu layo iyadoo Ujeedadu tahay borobagaande lagu waxyelaynayo dimuqradiyadii iyo tartanki xalasha aha ee Xisbiyada somailand ku tartamayeen wakhtiga badan iyago leh kumiya dadkii suqa kuaynaya .\nHadaba waxan leeyahay wadani arintan idinka ayay idinla socotay oo kulmiye wuxuu Soomaray 8 sano oo mucaradnima iyo wakhtiyo badan oo dagaal lagu qaday oo rassalagu riday\nMarra may dhicin in kulmiye kaga jawabin gacan kahadal ,maanta sabab ku keifta ma jirto Dhaqana uma lahayn dadka reer somaliland ,balsewaa dhaqan cusub iyo wadani cusub oo ay Ka dhexmuuqato siyaasadii xamar taalay indadka kala siyasada isu adeegsadaan dilal waa Siyasadii iyo dhaqankii xamar yaalley waxan odhankara waxaa uulasocday falkani prof.bubaa.\nIsmaciil bubaa waxan leeyahay minan kani minankii maaha, halkani xamar maaha waa Somaliland .\nCabdicasiis adan ducale(jalawo)\nRamadan 2017: Important Health Tips For Ramadan May 27, 2017\nHorumarkeenu kuma jiro inaan takoorno dadkeena ugu tabaca badan ee wax soo saarka leh. Weedh iyo fical kal fog May 26, 2017


Weerarkii IT-ga oo maanta la ogaan doono baaxaddiisii waxyeello - Radio Sweden Somali - Raadiyaha Iswiidhen | Sveriges Radio\nLa cusbooneeyay måndag 15 maj 2017 kl 12.56\nLa daabacay måndag 15 maj 2017 kl 10.33\nMikael Witt: Inaan lagu degdegin gujinta linkiyo aan la garaneyn\nShakhsi hor-fadhiya aalad kompiyuutar. sawir: Thomas Winje Øijord/TT\nWaddamo kor u dhaafaya 100 ayey wax-yeelooyin ka soo gaareen weerar ba’an oo lagu qaaday aaladahooda IT-ga labadii maalmood ee fasaxa lagu jirey ee sabtidii iyo axaddii ina dhaafay.\nMaanta oo isniin ah ayaa la ogaan doonaa baaxadda dhibaato ee weerarkaasi uu geeystay, iyadoona laga cabsi qabo inuu ka baaxad weynaado sidii la filayey.\nMaanta oo isniin ah oo ey dadyoow badani dib ugu laabaneyaan xarrumaha howlahooda wixii ka dambeeyey jimcadii ina dhaaftay ayaa laga cabsi qabaa iney soo baxaan dhibaatooyin ka baaxad wayn kolka ey howl-wadeennadu shidaan aaladahooda kompiyuutarrada.\n– Waxaa lagu fekeri karaa iney jiraan mashiinno badan oo aan daarneyn kolkii uu falkani dhacay, waana mid loo fadhiyo waxa dhici doona kolka mashiinnadaa la shido, sida uu sheegay Anders Ahlqvist, ahna sarkaal sare oo ka howl-gala xarunta dhexe qaranka ee dembiyada IT-ga.\nWaxaa dhici karta inay gaarto herkii ugu sarreeysay?\n– Dhambaalka baaqan sirta (koden) ee waxyeelada leh ee falkani ku saab-san yahay ayaa ku jiri kara habka dhambaallada mail-ada la isugu diro oo weerari kara kolka kompiyuutarrada la shido.\nSida ay sheegtay laanta ciidnak ammaanka Yurub ee Europol in weerarkani yahay midkii ugu weynaa dhiggiisa ee caalamka ka dhaca illaa hadda. Midkaasina oo saameeyay kompiyuutarro yaala boqolaal kun ee goobo shaqo. Tusaale ahaan dalka boqortooyada ingiriiska ayuu si aad ah u wax-yeeleeyay howlaha dar-yeelka caafimaadka, dib u dhigis lagu sameeyey howlihii qalliimmada iyo gawaaridii gargaarka degdegga oo loo direy goobo khaldan.\nDhambaalka baaqan sirta (koden) wuxuu howsha ka fariisineyaa kompiyuutarrada iyadoona ay muraayadda kompiyuuterka ka soo muuqanayo dhambaal oranaya in adeegsaduhu uu lacag bixiyo si loogu ogolaado inuu kompiyuutarka galo xgotiina loogu soo celiyo.\nIyada oo kharashka baadda ah lagu bixineyo lacagta elektroonikada ee loo yaqaanno bitcoin, falkaasina oo adkeeynaya sidii daba-gal loogu sameeyn lahaa cidda ka dambeeysa baadda.\nWeerarkan ayey dadyoowga baadda dalbanayaa isticmaaleen hab ka duwan kuwii hore, kolka laga eego inta goobood oo ey u direen kod-ka qarriban iyo habka loo gaarsiiyay:\n– Waxay isticmaaleen hab si awtamaatik u shaqeeynaya. Oo kolka uu kompiyuutar wax-yeeleeyo ku faafinaya kompiyuutarrada deriska la ah.\n– Waa hab cusub oo cajiib ah, sida uu sheegay Mikael Witt oo ku xeel-dheer ammaanka nidaamka IT-ga.\nDalka Sweden ayay laanta warar ekot sheegtay wax-yeelada ka soo gaartay xarunta garaashka shirkadda Sandvik iyo sidoo kale degmada Timrå, hase yeeshee aan weli la ogsooneeyn saaka shirkadaha ama ururrada kale ee ku wax-yeeloobey.\nSi haddaba looga badbaado waxaa loo soo jeediyay madaxada waaxaha IT-ga in dib loo cusbooneeysiiyo nidaamka howlgala barnaamijka Windows iyo in isticmaaleyaashu ka taxadaraan kolka ey furaan e-mail-ladooda, sida uu sheegay Mikael Witt.\n– Midda loo baahan yahay in laga fekero waa taxadar la muujiyo iyo inaan la gujin linkiyo kaaga yimid cid aadan garaneyn, sida uu sheegay Mikael Witt oo ku xeel-dheer ammaanka nidaamka IT-ga.\nmåndag 15 maj 2017 kl 16.00


Noqo China Professional dhalisa ogsijiin kiimiko ee warshadda suuqa Peru iyo soo saarayaasha |HRF\nKiimikada dhalisa oksijiinta xirfadleyda ee suuqa Peru\nPSA (Cadaadiska Swing Adsorption) Tiknoolajiyada Kacaan ee Kala Goynta Hawada Non Cryogenic iyohawadaFarsamada Jiilka waxay isticmaashaa darajada gaarka ah ee ZMS ( Zeolite Molecular Sieve).\nHawada isku xidhan waxa la sii maraa module Twin Tower PSA oo ku xidhan is bedel toos ahKa dib marka la soo maro hawo qaboojiye ah ayaa qallajisa.Hawo qallalan oo ciriiri ah ayaa hadda la xiriiri doonta sariirta shaandhada molecular Zeolite (ZMS).Zeolite Molecular Sieves waa darajo gaar ah oo adsorbent ah kaas oo leh hantida la doorbidayo xayeysiinta molecules nitrogen.Waqtiga hal munaarad ayaa ku hoos jira wareegga wax soo saarka nitrogen, halka munaaradda kale ay mareyso dib u cusbooneysiin taas oo lagu gaaro niyad-jabka munaaradda ilaa cadaadiska atmospheric.Ka baxaysahawadagaaska waxaa loo diraa weel qalliin halkaasoo cadaadiska ugu yar lagu hayn doono iyadoo la kaashanayo Mabda'aha cadaadiska dhabarka.\nShirkadu waxay ku siin kartaa PSA VPS nitrogen warshad, warshad hawada PSA, PSA sare PSA cadaadiska adsorption hawada, PSA cadaadis adsorption sare-nadiifinta warshad hydrogen, hawada duminaysaa warshad hydrogen, qalabka hydrogen-nitrogen, qalabka sifaynta gaaska, soo kabashada gaaska qalabka, nadiifinta hawada.\nWaxaan ku siin karnaa noocyo kala duwan oo gaaska gaaska ah sida waafaqsan shuruudaha macaamiisha.Waxaan sidoo kale ku siin karnaa noocyo kala duwan oo gaas ah sida waafaqsan shuruudaha macaamiisha, waxaanan siinaa macaamiisha nitrogen, hawada iyo qalabka wax soo saarka hydrogen iyo qalabka la xidhiidha. Waxaan siin karnaa macaamiisha dayactirka ee nitrogen, hawada, hydrogen iyo qalabka la xiriira, tababarka farsamada iyo la-talinta farsamada, iwm Shirkaddu waxay soo saartaa qalab si ballaaran loo isticmaalo ee non-ferrous, biraha birta ah, daaweynta kulaylka, warshadaha kiimikada, warshadaha batroolka, warshadaha caag ah, caag warshadaha, warshadaha elektarooniga ah. , biirka iyo cabitaanka, ilaalinta cuntada cusub, warshadaha biraha, warshadaha galaaska, warshadaha dhuxusha, aerospace taageero technology iyo warshadaha kale.Qalabka waa mid deggan oo la isku halayn karo.\nMain: Mashiinka hawada Highland, Mashiinka sahayda hawada sare kala firdhiyo, PSA cadaadis adsorption cyanide variable, PSA cadaadis adsorption heerkulka PSA VPS warshad hawada, PSA VPS-nadiifinta sare warshad hydrogen, Qalab kakagan warshad radon qalab, hydrogen-nitrojiin qalabaynta, Qalabka sifaynta gaaska, qalabka soo kabashada gaaska, qalabka gaaska hawada sida proje sifaynta gaaska.\nHore: 25 sano 3200mm SS spunmelt dhar aan tow lahayn samaynta khadka wax soo saarka mashiinka\nXiga: 99% nadiifinta darajada caafimaadka